text:
Durante e reunion na JFK Education Center entre Gobierno y sindicatonan diahuebs 4 di november pa comparti informaciontocante e situacion financiero di pais Aruba, Prome Minister Evelyn Wever-Croes a duna un splicacion di kico lo pasa siAruba no haya sosten di likides. “Si nos no haya sosten di likides, nos mester hala faha mara. Nos a cuminsa caba cerca e ministernan y den e aparato gubernamental”, Prome Minister e expresa.
Prome Minister a enfatisa cu no ta permiti di haci ningun gastomas, cu excepcion di gastonan real realmente urgente. Si Aruba no haya sosten di likides, lo mester para tambe e proyectonan di Loonsubsidie y FASE manera ya tawata e intencion pa haci. Corsou y St Maarten a stop loonsubsidiecaba y CAFT ta pone presion riba Aruba awor pa stop nan.Gabinete Wever-Croes ta evaluando e situacion y no ta tuma e decision final ainda. Y den esaki tambe, Gobierno kier scuchaopinion di sindicatonan.
“P’esey nos ta akinan. Nos ta considera boso lidernan den noscomunidad, y nos kier por delibera y ohala carga e decisionnan hunto”, Prome Minister a duna di conoce.
Prome Minister refiriendo na CAFT a enfatisa: “Aruba tin potencial, hasta CAFT ta reconoce esey. Aruba a cuminsarecupera hopi bon, miho cu otro paisnan den region, CAFT ta reconose esey tambe. Si tur cos bay segun expectativa, nos lo cera aña cu un recuperacion di nos turismo di entre 70 pa 73%. Pero e no ta 100% ainda”.
Prome Minister a indica cu ta apenas algun luna despues cu turismo yega na e nivel di 2019, e ora nos economia ta cuminsa yega na e nivel ey. Ta calcula cu esey lo ta den 2023. Y ta apenas despues, nos situacion financiero lo recupera. Ta calcula cu esey lo ta aki dos pa tres aña. “E ora numa nos por bisa, cu nos por bay bek na e nivel financiero, di entrada y gasto di Gobierno di prome cu pandemia”.
Premier di Aruba a expresa cu Gobierno no kier warda asinatanto pa cuminsa duna empleadonan di sector publico y semi publico, un recuperacion di e 12.6%. E problema principal ta cu e recorte di 12,6% di salario, tabata un condicion cu Hulanda a pone pa Aruba por haya sosten di likides. Y e condicionnan aki ainda ta riba mesa. Pa otro aña, 2022, ta calcula cu sigur dos kwartaal (deficit di 217 miyon den presupuesto 2022) nos mester di sosten di likides ainda, y pa haya esaki nos tin cu cumpli cu e condicionnan.
Pa loke ta e gastonan di personal, Prome Minister a duna di conoce, cu ta trahando tambe den cuadro di e Landspakket, pa yega na reduccion structural di gastonan di personal. Un di e condicionnan ta introduccion di un sistema di evaluacion y promocion, y DRH lo invita sindicatonan cu ta representatrahadonan di Gobierno, pronto pa haya boso input.
“Nos a haci nos calculacionnan y nos a pidi Hulanda permisopa – apesar cu nos mester di sosten di likides ainda pa algunluna den 2022 – permiti nos duna empleadonan publico den 2022 mita di loke a wordo corta, y den 2023 e otro mita. E motibo cu nos mester di permiso di Hulanda, ta pasobra CAFT ta di opinion cu den 2022 nos mester tin un balanced budget, pero nos no ta kere cu esey ta posibel ainda. Si Hulanda kedapara riba cu nos mester tin un balanced budget, e ora nos no por duna e mita di e recorte bek. Nos no a haya contesta di Hulanda ainda den esaki, y manera mi a bisa, nos ta na mesa cu nan”, Prome Minister Evelyn Wever-Croes a duna di conoce.
Na final di e reunion fructifero cu sindicatonan, PromeMinister Evelyn Wever-Croes a expresa: “Aruba ta na un crusada importante y nos cada un ta para na e crusada aki. E decisionnan cu nos tuma awe, of cu nos no durf di tuma awe, lo tin impacto directo riba nos pais den e siguiente añanan. Riba HENTER nos pais. No riba sector di cuido so, of sector di enseñansa so, of sector publico so. Riba TUR sector. Aruba mester di nos tur, y p’esey mi kier invita boso pa yuda nospensa con pa tuma e miho decisionnan den bienestar di henternos pais”.


c: text/html

text:
Tin un par di biaha kaba ku sierto polítikonan na Kòrsou a bin ta hasi chèrchè di otro polítikonan i komersiantenan ku ta papia di e influensia di mundu Oriental riba preis di komestibel i materia prima.
E tópiko di Asia i China en partikular, a bin haña mas i mas atenshon di prensa komun internashonal for di un 3 aña pasá. Den sírkulonan ekonómiko internashonal e fenómeno aki a bin haña èkstra atenshon despues ku “Goldman Sachs”, un banko di invershon, a saka un rapòrt (http://en.wikipedia.org/wiki/BRIC) na 2003 splikando kon podernan ekonómiko i diferente kòntròl riba materia prima lo move for di e paisnan ku awor tin dominio pa entre otro e paisnan Brazil, Rusia, India i China (den sírkulonan di ekonomia nan a bin ta yama e bloke medio “fiktisio” aki “paisnan BRIC”).
Periodonan históriko
Mayoria di nos ku a nase entre añanan ’50 pa ’75 a bin haña lès den historia kaminda a bin ta identifiká na un manera gròf 4 periodo den histroia: Oriente, dominio di Gresia, dominio di Roma, tempu Medieval, historia Moderno i basta historia kontemporáneo ku hopi énfasis riba Merka ku Europa.
Dependé e pashon di maestro ku bo tabata haña lès di dje e por a fasiná bo ku entre otro:
- e intríganan di e poderosonan na mundu,
- di unda nos norma i balornan a sali,
- e labirintonan di diferente gueranan etc. etc.
Asia su ròl históriko
Den e siglo ku a pasa, na mundu oksidental muchu tiki lus a ser tirá riba Asia su ròl den historia di e ser humano en general, i speshalmente Asia Pasífiko, ku apenas tabata figurá den bukinan di skol sekun-dario. I e tiki ei tabata na HAVO ku
VWO so.
Esaki a bin resultá den ignoransia i asta tin biaha den despresio pa Legano Oriente (ku na spañó nan ta yama “el Levante Extremo”). Aki den Oksidente nos tabata tin piská di fasinashon, entre otro via pelíkulanan Kunfu ku tabata “in” den añanan 60-70 i religionnan ku a bin na moda temporada di Hippie (http://en.wikipedia.org/wiki/Hippie ), ku entre otro Beatles i Carlos Santana ku tabata pisá den Budismo i Yoga.
Esaki tabata kurioso, pasobra e sub-kontinente aki tabata hospedá ya míles
di aña, entre mitar pa dos tèrsio di poblashon mundial i te ku 1600, mitar
di produkshon mundial.
Un eminensia manera Karl Marx a “lubidá” kompletamente riba Asia den su deskripshon di su períodonan históriko.
Max Weber sí a inisiá un siklo largu di interpretashonnan riba e inkompatibilidat di religionnan i filosofianan di bida asiátiko i kresementu ekonómiko segun konseptonan Europeo i Merikano.
Gunnar Myrdal (http://en.wikipedia.org/wiki/Gunnar_Myrdal), ganadó di premio Nobel di Ekonomia, a publiká, den fin di dékada di 60 di siglo pasá, un obra di gran volúmen riba e drama, pobresa i e difikultat di Asia pa krese, bo por bisa nèt na e momentu ku e “milager ekonómiko” tabata pa kuminsá.
Aworakí na kambio di milenio tur kos a bòltu, i Oksidente su tono a kambia i tur hende, den koro, ta papia di e kresementu di Asia.
Nos (di oksidente) lo ekiboká nos atrobe?
Entre e míles di dokumento riba e fenó-meno di Asia, mayoria ta optimista. E optimistanan kasi semper ta ekonomista.
Den nan, un di esnan mas ekstremo ta Robert Fogel (http://en.wikipedia.org/wiki/Gunnar_Myrdal), ku tambe a gana premio Nobel. E a proyektá ekonomia mundial te ku 2040, i ta konkluí ku pa e tempu ei China su Produkto Brutu Nashonal Interno (PBI) lo ta alrededor di 123 trilion di dòler, tres bes e PBI mundial di aña 2000!!!
E montante ei lo bin ta representá 40% di total mundial i, uní ku e PBI di India (12%) i e PBI di Asia sur-este (15%), lo duna Asia Pasífiko un 67% di e PBI mundial, ku lo ta kasi tres bes e PBI aktual.
Segun Fogel e merkado Chines na 2040 lo ta mas grandi ku esun di Merka, Europa, India i Hapon huntu! China su PBI pa habitante lo alkansá un US$ di 85.000, duplikando asina esun di Europa, i solamente 20% ménos ku esun di Merka. Den e senario di Fogel Hapon lo no partisipá den e fiesta ekonómiko aki, su partisipashon den e PBI mundial lo kai di 8% pa 2%!!!
Sifranan eskalofriante.
Fuera di e oumentu di produktividat, kombiná ku salarionan abou, tin 2 otro kos klave ku mester tene kuenta ora ta papia di China su kresementu.
For di e promé punto nos na Kòrsou sigur por siña algu afó:
Nan ta invertiendo fuertemente den edukashon di tal manera, ku den un generashon (30 aña) nan lo sòru ku tur hende ta kaba skol sekundario i di esakinan 50% lo haña un grado universitario.
E otro punto ta loke Fogel a bin ripará ku China a bin ta limitá e poder di gobièrnu (ku antes tabata total), promové empresa, i progresivamente a bin ta limitá entrada di Estado for di su empresanan.
Optimismo di Fogel ta asina sobresaltá(!) ku e ta kere ku paisnan di Asia, huntu ku otro paisnan emergente, lo por remplasá gradualmente e mundu Oksidente
(ku ta esun ku nos ta forma parti di dje!) komo promotornan mundial di
demokrasia i libertat.
Angus Maddison
Otro sientífiko, pero mas moderá, ta Angus Maddison, un persona ku a dediká si bida kalkulando ekonomia di último 2000 aña! Su obra mas resien ta “Contours of the World Economy 1-2030 AD” publiká aña pasá. E tambe, ku un mira muchu mas largu, ta pronostiká kresementu haltu pa Asia, ounke mas moderá ku Fogel. E, i tin mas ekonomista ta mira India krese más ku China!
Maddison ta pronostiká ku Asia Pasífiko lo akapará “solamente” 47,3% di PBI mundial (pero lo yega un 60% en 2040, si bo ekstendé su proyekshonnan).
Meskos ku Fogel, Maddison tambe ta “touch” algun di e faktornan ku por limitá e kresementu di Asia i di mundu en general. Nan tur dos tin atenshon speshal pa kosnan ambiental. Nan ta rekomendá pa redusí konsumo di kombustibel for di petroli ku karbon (un rekomendashon ku ta konta pa nos tambe!). Nan ta rekomendá pa lanta un outoridat mundial pa obligá nashonnan pa kumpli ku esaki. Pero nan no ta kere ku “kalentamentu global” lo redusí nan proyekshonnan di kresementu.
Outornan pesimista
Pa balansá e artíkulo no por keda sin menshoná outornan pesimista. Den nan ta
sobresalí Niall Ferguson, un historiadó hóben i produktivo. Un di su bukinan mas resien ta The War of the World (2006), kaminda e ta analisá e desenso di Oksidente den siglo 20.
Tambe ela publiká un artíkulo den 2005 ku ta pone bo pensa ku ta Sinking Globalization (http://www.globalpolicy.org/globaliz/econ/2005/03sinking.htm).
Eiden e ta mustra paralelonan polítiko i ekonómiko preokupante entre aktualidat i loke den historia nan ta yama ‘belle époque’ (http://en.wikipedia.org/wiki/Belle_%C3%89poque), ku a bin kulminá den Promé Guera Mun-dial i despues e krísis tremendo di 1929.
Su análisis no ta sentralisá rondó di Asia, pero si su analogia ser realisá, regreso di Asia lo sufri un retraso konsiderabel. Si ta asina mes, di tur manera, tur histo-riadó ta eens ora bo bisa ku ta solamente entre siglonan 13 pa 14 i siglo XX di nos era, ku Asia no tabata sentro di mundu.
Prekupashon
Loke tin hendenan manera Ferguson preokupá ta:
un ekonomia mundial kaminda ta laga
e forsanan demasiado pa nan kuenta;
ta konfia demasiado ku e forsanan semper lo benefisiá mayoria;
un sistema monetario frágil i,
na e otro un banda e mesun erornan di pasado riba tereno di polítika internashonal, kaminda e imperio dominante ta “stretch” forsosamente su poder, kombiná ku rivalidat entre e potensianan mundial;
un sistema instabil di aliansanan;
paisnan ku ta finansiá terorismo kom-
biná ku un kresementu di organi-sashonnan terorista hostil pa ku kapitalismo.
Loke a bin ta hasi e situashon pió último tempu ta e debe grandi ku Merka tin na sobrá di mundu kombiná ku un dòler suak, ku segun Ferguson, ta hasi doló serka e paisnan asiátiko tantu den plaka ku nan tin di spar komo den nan eksportashonnan ku mayoria, te ainda, ta ser pagá den dòler Merikano!.
Ken lo tin rason?
Speransa ta ku optimismo moderá lo
gana. Pa loke ta Ferguson, tin speransa ku polítika ekonómiko a siña basta pa por a evitá un megacrisis internashonal, ounke mester bisa ku e turbulensianan grave ku a inisiá den 2007 a mustra ku e fayonan SERIO den gobernashon polítiko i eko-nómiko riba nivel mundial den pasado a bin ta dominá desishonnan ku a ser tumá último 6 luna.
Medio-mbniente i energia
Pa sera e artíkulo no por keda sin men-shoná riesgonan geopolítiko ku tin “links” ku asuntunan ambiental i di energia. E interrelashonnan aki ta bin ta manifestá nan mes den konfliktonan di lealtat entre potensianan mundial (entre otro den yanüari di 2008 mes nos a mira kon Rusia i Union Europeo ta kompetí pa pasa pipanan di gas i petroli den Asia Menor).
Pa loke ta ekonomia riba skala mundial, ta keda duru pa kere ku China ku su 1.3 mil mion habitante i un klase media ku ta kresiendo rápido (http://www.chinadaily.com.cn/english/doc/2004-10/27/content_386060.htm) por multipliká, ku 40 bes, su Produkto Brutu Interno sin trompeká riba limitashon-nan ambiental severo den su mes pais i sierto protesta di mundu en general.
Si solamente 50% di Fogel su pro-yekshonnan ser realisá, regreso di Asia komo imperio mundial lo ta un echo pa nos i e generashon ku mester nase ainda.
Den e kambionan enorme ku tin na kaminda tin oportunidatnan nobo pa e “outpost” di Reino Hulandes den Karibe ku yama Kòrsou. Aruba nos ruman den Reino ya a sera sierto akuerdo ku China pa ta “hub” di diferente produkto ku nan ta eksportá.

robotstxt: allowed

filter: keep


text:
Diahuebs atardi un taxista atento a capta tres hoben den un swift shinishi cu a pasa man pa un tas di un turista y a subi e auto bandona e sitio. E taxista no a basila y a sigui nan tras informando polis di biaha.
E chauffeur a hisa su velocidad ora a sinti cu el a keda persigui pa un auto, polisnan a mobilisa di tanto pazuid y panort di biaha. Riba e caminda di Saliña a topa cu e auto y un di e pasaheronan a benta un tas riba caminda pega cu mondi. Polisnan a logra blokianan prome cu Ng supermarket. Polis motorisa a yega unda a benta e tas y a constata cu tin pertenencia di turista aden. A detene e tres hobennan pa sospechoso di ladronicia y na warda lo keda atendi pa un sub fiscal. Strand politie tambe a presenta unda e ladronicia a tuma luga y a bay warda di Polis cu e turistanan.


text:
Pueblo ta ora cu e pais chikito tin cu lanta para y stop di ta ciego sordo mudo, for di 1986 te cu awe politiconan y comerciante nan a manipula e pueblo aki. Ta ora pa pueblo cuminsa na exigi di su gobernantenan pa tur berdad cuminsa wordo publica den medio di comunicacion paso pueblo no por sigui ta e perdedo den henter un discusion di gremionan cu ta mal usa nan poder pa instiga pueblo riba algo cu no ni pasa den parlamento di Aruba. Ta ora pa pueblo stop di ta siguido ciego di doño nan di trabou abusador pero tambe di loke e politico ta bisa, ta ora pa exigi pa tur contract tur documento tur plan y vision bira publico cu pueblo tin participe den decision nan importante.
No por sigui manipula pueblo trece rabia discordia den amigo nan y famia paso no ta di acuerdo cu loke gobierno of loke gremio comercial ta pensa, di unda sali cu doño nan di trabou ta obliga trahadonan bay protesta manipulando informacion sabiendo cu ainda nan como gremio tin cu trece nan proposicion pa gobierno pa hunto bin cu un solucion. Pa straño cu e ta zona unda e lidernan sindical ta awe pa sali y mustra nan rechaso nan e manera di menasa cu doñonan di empresanan aki ta bisa trahado si bo no bay protesta bo no ta stima bo trabou y nos lo tin bo na cuenta, esaki ta violacion laboral y menasa directo na libertad di pensamento di e trahado. Aruba mester por cuminsa para pa su principionan norma balor respet si pueblo sigui tolera manipulacion di politiconan gobernantenan gremio comercial na final di Dia ta e pueblo ta sigui sufri pueblo na e unico cu nos debe fieldad ta Dios ta ora nos cuminsa para manipulacion instigacion y mal informacion riba e nos pais e grandinan tin un expresion cuidado di Cabai no por sinta come na mesa nunca cu Rey, habri wowo. Empresa nan cu ta gana dineral y no ta cumpli cu nan belasting cu SVb cu Fondo di pensioen no ta cumpli cu ley tambe mester carga nan responsabilidad basta cu manipulacion.


text:
E Lugá di Its lugá Gratis di Its di Kirovogrado region
e kantidat di usuario Registrá ta piedranan
E habitantenan di e diferente Tera i stat, inkluyendo di Kirovograd, ta pon'e anunsio Di e konosementu i e Ta spera di bona e sitio disponé di Un avansá sistema di búskeda Pa búskeda di sanidat.
Ta skohe na paris pa Bo ta solamente pa e Usuario ku ta investigá e Anuncia publica den i komplasé Nan nesesidatnan pa bieu, haltura, Pisa, profeshon, etc.
Segun e estadístika, e gran Mayoria di e usuario despues Ora lihé ta hasi interesante I procedures di konosementu, en Partikular den.
e atendimiento di lugá impreshonante
Na kuminsamentu its di e Stat di kirovograd ta registra I completa e formulario.
Despues ku bo a bishitá E motor di búskeda di Par, aden e nòmber rikesa Di e stat.
Despues di aki, bo ta Kapas pa wak e perfil Di e usuario ku ta Biba den e stat di Kirovograd konosí ku esnan ku Provocará di empate.


text:
Diadomingo den careda di mainta e tripulantenan di Metal Shark a haci un control riba e boto ‘Kayleen’’ cu matricula A-2122. Abordo a encontra tres persona masculino local. Durante control a encontra paketenan parecido na substancia ilicito. Esaki a pone cu a bai cu e boto rumbo pa substacion di wardacosta pa mas investigacion. Durante investigacion a encontra diferente substancia ilicito I tambe un arma di candela I munishon. E tres personanan a wordo deteni pendiente investigacion.
Henter e akshon a tuma luga den estrecho coperacion ku KPA su unidad di crimen organisa (UGC). Nan lo sigi cu e investigacion den e caso aki.
Wardacosta ta sigi vigila nos costanan pa tur tipo di crimen ilicito manera transporte di droga, di arma y di hende.


text:
ORANJESTAD – Tur aña cada pais ta celebra Dia Internacional di Museo. E aña aki e tema ta e poder di museonan. Minister di Cultura ta trece dilanti cu un museo tin e poder pa transforma e mundo cu ta rondona nos, e ta un luga pa descubri, siña nos di nos pasado y brinda nos e oportunidad pa bin cu idea nobo. Ta dos paso importante pa nos traha riba un miho futuro. Awe riba Dia Internacional di Museo Sr. Pancho Geerman ta duna un splicacion riba e proyectonan cu Museo Archeologico di Aruba ta trahando riba nan.
Sr. Pancho Geerman ta informa cu cada aña riba e fecha of siman di 18 di mei cada pais ta pone atencion na e tema di e aña. E aña aki e tema ta Poder di Museo. E poder di museo ta concentra riba 3 parti, e poder pa logra sostenibilidad, innovacion den digitalisacion y di educacion.
Pa medio di educacion ta dedica masha hopi como parti continuo di desaroyo. Innovacion ta trahando mas riba digitalisacion y pesey Museo Archeologico Nacionall Aruba ta gradici Mondriaanfonds kende a financia un colaborador digital cu lo yuda museo, usando e medionan digital pa alcansa un publico grandi. Pa loke ta sostenibilidad museo a bin ta percura pa usa menos coriente, esaki ta bini den un proyecto grandi cu lo bay bini y tambe ta usa matanan cu ta bon pa nos ambiente. E tres elementonan realmente ta conecta na otro. Sr. Geerman ta gradici Gobierno di Aruba y tur otro cu ta sostene MANA pa haci e poder di museo mas grandi.
Pa loke ta digitalisacion actualmente MANA tin un exposicion “Mi bisiña tin petroglifo den su cura”. Aki e artista Hulandes Sr. Sjoerd Martens a usa tecnica di digitalisacion pa crea obranan di arte. Esaki tambe ta un parti innovativo di Museo Archeologico caminda ta conecta Arte Contemporaneo cu Archeologia. Banda di esey ta trahando riba e proyecto grandi “Manteniendo Herencia Bibo” na unda ta duna mas realse na e historia di e monumentonan di famia Ecury y tambe e balornan di Aruba. Esaki a trece cune cu museo mester a muda interno cu cierto parti di exposicion mester a wordo cambia, sinembargo e publico ta keda bon bini. Una bes cu exposicion nobo keda cla, esaki tambe lo ta innovacion den e forma cu e ta wordo presenta. Sr. Pancho Geerman ta pidi publico pa sigui e trabaonan di Museo Archeologico y cu pa otro aña den e tempo aki lo tin hopi mas pa ofrece.
Minister di Cultura Xiomara Maduro ta gradici tur persona of instancia cu di un of otro forma ta yuda nos museonan. Danki pa conserva nos herencia cultural.


text:
Kralendijk- Christen Democratisch Appèl (CDA) a bira e partido mas grandi na Boneiru den elekshon pa parlamentu Hulandes.
E partido di entre otro Raymond Knops a logra saka un total di 864 voto na Boneiru. Na di dos lugá ta bin D66 ku a logra un total di 431 voto i na di 3 lugá e partido di Promé Minister Mark Rutte ku un total di 360 voto.
Na total 3049 siudadano a hasi uso di nan derecho di voto. Tabata tin 2986 voto ku tabata bálido. Esaki ta nifiká ku atrobe un porsentahe hopi abou di masomenos 22% di esnnan ku por a vota, a partisipá den elekshon di Tweede Kamer.
Knops
E resultado positivo di CDA pa gran parti lo a wòrdu kousá dor di e efekto di Sekretario di Estado, Raymond Knops. Ounke sierto hende ta haña Knops arogante, hopi otro ta atmirá su firmesa. Banda di esaki tambe tin ku menshoná ku lider di partido UPB, James Kroon a kampañá pa CDA en general i pa Knops en partikular.
Lesa tambe:
- Bonchi Boneiru ke produsi kòfi di kalidat haltu na Boneiru
- Flamingo Airport porfin ta bai haña left sofistiká pa ròlstul
- Tera Barra ta regalá 500 palu di Watakeli
- A selebrá Dia di Emansipashon na Isla’Riba
- Registro Sivil ta habri ora èkstra pa rekuperá sitanan pèrdí pa motibu di mal wer


text:
E documento ta confirma cu no tabata tin control di placa cu tabata circula pa medio di PDV Holding cu ta wordo yama “black box” den e documento cu a wordo presenta na Hues den Corte na Merca.
Un persona cu ta haya tur atencion den e documentonan ta Nelson Martinez, hopi conoci na Aruba caminda el a hunga un papel clave den e negociacionnan y e ehecucion di loke a wordo haci pa Citgo na Aruba.
Segun e documentonan Nelson Martinez a drenta servicio di PDVSA NA 1980 y tabata encarga cu supervision di oficinanan na Gran Britania, Ecuador y Argentina.
Na Juni 2013, pues den e tempo cu gobierno Mike Eman tabata rondia un compania pa habri e refineria segun gobierno anterior semper a bisa, Nelson Martinez a bay traha como Presidente y Gerente di Citgo.
El a mantene e posicionnan aki te Januari 2017 pa na November wordo deteni pa corupcion, ladronicia y crimen, manera e documentonan di e caso ta trece dilanti.
Segun acusacion, durante e tempo cu e tabata traha na Citgo, Martinez tabata uza GFC Consultores pa saca placa for di PDV y Citgo mes. ->>Vea más...


text:
Polaco
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Polaco o polako (język polski, tambe polszczyzna) ta un lenga Indo-oropeo di e grupo slavico. E ta e lenga materno di mas of menos 40 miyon hende. Polaco ta wordo papia primeramente na Polonia y ta haya gruponan grandi di papiado entre otro na Merca y na paisnan di loke tabata antes Union Sovietico manera Ukrania y Lituania. E ta idioma oficial na Polonia. Desde 2004 e ta un idioma di trabou na EU, unda e ta e di seis idioma mas papia.[1]


text:
Polis di Oranjestad cu diferente control policial
ORANJESTAD (AAN): Diasabra atardi polis di Oranjestad conhuntamente cu departamento di SBV (permiso), Flex-Team y Polis motorisa a haci un control den trafico cu a cuminsa for di 6’or di atardi y a termina diadomingo mainta 6’or.
E control tabata dirigi ariba: maneha auto bou influencia di alcohol y/of otro substancia, impuesto di vehiculo, rijbewijs, keur y seguro. Tambe a controla diferente establecimentonan si nan permiso ta na ordo.
E control policial aki a produci den total:
- Cuater (4) chauffeur a wordo deteni pa maneha auto bou influencia di alcohol,
- Trintidos (32) multa a wordo reparti pa comete diferente infraccion,
- Binticuater (24) establecimento a wordo controla.
Cuerpo Policial Aruba ta avisa nos comunidad cu control di trafico lo continua y ta haci un apelacion na tur automobilistanan pa percura pa nan documentonan di vehiculo di motor ta na ordo y percura pa bo tin bo rijbewijs valido cubo.
Alavez Cuerpo Policial Aruba ta recorda tur automobilista cu si bo ta bebe no stuur y si bo ta stuur no bebe busca un amigo didi!


text:
(AP) – Hopi biaha artistanan ta bisa cu e fanaticonan na concierto ta duna nan un shock manera electricidad. Coldplay kier haci esaki algo literal.
E banda famoso a agrega pistanan di baile unda cu e movecion di e persona ta genera electricidad, ademas di baisnan staciona na nan tour mundial mas recien, motivando e fanaticonan yuda duna electricidad na e show mientras cu nan ta baila of core e baisnan.
Esaki ta parti di e meta di haci e tour aki miho pa e ambiente. E banda, kende su canticanan ta inclui e cantica titula apropiadamente “Higher Power” a compromete di ta lo mas sostenibel y baho den carbon posibel, sperando di corta nan emision di carbon cu 50 porciento.
“Bo no kier pa hendenan kere cu bo ta haciendo dimas. Esaki ta e nivel perfecto unda cu e ta bon pa e ambiente pero e ta divertido tambe,” miembro di e banda Guy Berryman a comenta. “Esaki ta e manera cu nos ta trece dilanti, y si nan mira esaki como un oportunidad di participa den algo bon y pasa pret, cu e beneficio pa e medio ambiente, e ta agrega algo completamente diferente na e concierto y ta haci e experiencia uno unico.”
Cada pista di baile por wanta decenas di persona, cu electricidad crea cada biaha cu un persona move riba dje. E banda tin competencia pre-concierto unda cu nan ta mira cua grupo di fanatico por genera e cantidad mas grandi di electricidad, cu “Jump Around” di House of Pain.
Cada un di e baisnan disponibel, un minimo di 15 cual ta keda aumenta segun e tamaño di e lugar, por genera un averahe di 300 watt di energia, cual ta keda captura den bateria cu ta duna electricidad na e concierto.
Coldplay ta un di e actonan musicla cu ta poniendo nan esfuerso den reduci e efectonan di clima den nan tour, un lista cu ta inclui Billie Eilish, Harry Styles, The Lumineers, Dave Matthews Band, Shawn Mendes, Maroon 5, John Mayer, Lorde, The Chicks, Jason Isbell y The 1975.
“E relacion cu e musiconan tin cu nan miyones di fanatico no ta compara na ningun otro di cualkier otro figura publico. E por ta un ehempel cu ta cana y papia,” Adam Gardner, fundador y director co-ehecutivo di Reverb, cual ta un organisacion cu ta yuda banda haci nan concierto mas berde.
E artistanan ta reflehando un intento general den e industria di entretenimento, for di ekiponan di deporte te na fabricantenan di coy hunga, pa reduci nan emision di carbon. E estudio haci pa Live Nation a haya cu 82% di personanan cu ta asisti conciertonan a bisa cu nan ta duna nan miho intento den mantene un estilo di bida cu ta sostenibel pa e medio ambiente.
“E hecho di ta mas berde no ta un acto di caridad ni tampoco un acto pa elogia nos mes y pretende di ta mas cu cualkier otro persona of banda. Simplemente e ta e modelo corecto pa negoshi, y esaki ta loke nos kier demostra,” miembro di Coldplay Chris Martin a expresa.


text:
CHICHI ta PUNTR’ABO
7 Maart 2016
Arubiano orguyoso di su himno y bandera ta para su auto riba linear park pa no tin cu cana mucho pa atende e festival. Anto polis no a haci nada. Ta asina ta actua consecuente? Esey kiermen cu Buchi tambe por para unda cu e kier y no por dun’e boet. Educacion ta keda esencial pa un pueblo, den e caso aki specialmente pa chauffeurnan 'orguyoso' cu rijbewijs di 'cracker jack'.
Parlamentario Marlon Sneek ta trahando duro riba e ley pa prohibi humamento di sigaria etc. den luganan publico. Chichi ta kere cu sr. Sneek tambe MESTER inclui y traha riba e autonan di diesel cu ta saca huma preto. Ta ridiculo cu den un luga publico supuestamente ta proteha salud di publico, anto na momento cu e sali pafo e ta haña su mes confronta cu huma preto di diesel, holo di gasolin, insecticida y dios sa cuanto otro elementonan mas cu ta dañino pa salud di hende.
Segun Union Europeo atrobe tin un crisis mundial na caminda cu lo ta pio cu esun di 2008. Cu e debe enorme cu Aruba tin, ta con nos isla ta bay haci si ya caba cos ta preta. Talbes e yegada di La Niña den e siguiente añanan por trece solucion?
Cada dia cu pasa ta mas dificil pa Chichi kere cu e refineria ta bay habri. Y mescos cu Chichi, Camara di Comercio tambe tin su dudanan. Nan tambe ta bisa cu ta un man di Arubiano so lo haya trabou eyden y kere mi cu den nan Buchi mi casa no lo ta.
Den opinion di Chichi, Aruba a yega e ‘pik’ di su Status Aparte: 30 aña di...NADA! Tabata di spera cu despues di 30 aña e isla aki lo ta un Dubai chikito. Pero ta net lo contrario. No tin structura riba ningun nivel, niun caminda. Aruba a keda e mesun ‘isla inutil’ mescos cu tempo el a wordo ‘descubri’. E soño di e Arubiano a comberti su mes den un pesadia.
Aunke mester bisa cu e 'trabou' a wordo 'bon' haci. Den menos di 8 aña, dos mandato sigui, pais Aruba a wordo reduci na nada dor di e debe grandi den cual a hinca e pais. Poco poco a introduci ciudadanonan Hulandes den posicionnan clave na diferente institucionnan Arubiano. Aruba ta bibando un tipo di ‘deja vu’ cu hopi no ta realisa.
Si no tin con pa paga e debe biyonario (corda cu ta via Hulanda so por fia placa), no tin trabou pa e Arubiano, kico ta bay pasa anto? Pa 1 aña Aruba ta presidi e organisacion OCTA (Overseas Countries and Territories Association) y pais Hulanda ta presidi Union Europeo pa 6 luna. Esaki lo ta un bon momento pa cambia Aruba su status di LGO pa UPG djis pa gobierno haña placa fia pa sigui gasta riba proyectonan miyonario, creciendo ainda mas e debe biyonario. Ahng si...y no lubida cu tur esaki ta wordo haci, no pa Aruba bay dilanti, pero pa e paisnan di Union Europeo progresa segun UPG su status... Chichi ta puntra si esaki lo pasa sin aprobacion di pueblo???
Riba su mes, nada ta cambia. E mesun situacion di 300 aña di colonisacion Hulandes lo sigui prevalece. Den practica esaki lo nifica cu e generacionnan cu ta sigui despues lo tin di traha un 'tiki' mas duro. E diferencia ta cu den e caso di tin e status di UPG lo tin mas cu un 'bomba' para cla pa suta ora no ta obra na gusto di e 'shonnan.
E 'soño' Americano di e Arubiano definitivamente lo pasa pa historia. Ta 'klinkers' so lo keda pa conta historia 'grandioso' di un pueblo orguyoso descendiente di indjannan manso cu a entrega nan oro pa cralchi di plastic 'made in china'..
Educacion di un pueblo, di chikito te grandi, ta esencial pa evita cu e ta tuma decisionnan robes of ta laga hende robes tuma decision nefasto pa su bienestar. Informacion mester ta na alcance di tur hende y di forma transparente. 'Ainda falta'... nos pueblo falta hopi educacion ainda y te awe ningun gobierno a percura pa esaki pa no perde e control di e masa... Dushi Aruba, lanta for di soño y caba cu e pesadia aki!


text: KRALENDIJK – Djabièrnè último servisio di Skal a otorgá e Chapi di Lucha na Marcelo ‘Chaly’ Anthony. Un rekonosemento meresí pa su trabounan inkansabel riba tereno entre otro di sindikalismo. Kompañero Chaly, despues ku Eric Tjie-tjie a fayesé ku entusiasmo i dedikashon a tuma over e funshon di presidente di ABVO i ehersé e funshon aki te ora ela pasa e batuta pa Robert Sances. Den e edifisio na Yato Bako, Chaly tabata un símbolo ku banda di su trabou komo sindikalista tabata esun ku tabata perkurá pa e edifisio semper ta den un bon estado, manteniendo e edifsio tur ora limpi. Hopi aktividat a keda organisá den e sede di ABVO i últimamente nos por a tuma nota ku a konbertí e edifisio den un skol “Aqua Marin”. Den lantamento di USIBO tambe Chaly a duna su kontribushon i aktualmente e ta miembro di e Kuerpo di Konseho di USIBO. Hopi ta e CAO-nan ku Chaly a sinta na mesa negoshá o renobá i bou di su liderato por a tuma nota ku e sindikato ABVO a krese. USIBO ta orguyoso ku un di su miembronan ko-fundador a risibí e mérito aki. Un pabien ta bai na Chaly i naturalmente na tur su famia ku semper a sostené den su trabounan pa su próhimo den sindikato.


text:
Local
DIARANSON 29 DI JUNI, LOTTO NO LO TIN SORTEO DI MERDIA...
ORANJESTAD, Aruba – 28 juni 2022: Debi na mal tempo cu ta na caminda, Lotto, E Loteria di Aruba ta informa tur su hungadonan...
Police
PA MOTIBO DI MAL TEMPO ACERCANDO ARUBA DEPARTAMENTO RIJBEWIJS TA...
MACUARIMA, ARUBA: Departamento di Rijbewijs lo ta cera diaranson 29 juni, diahuebs 30 juni y diabierna 01 july 2022 encoxecion cu e mal tempo...
Nissan Tiida a hit&run auto cu tawata tin baby den dje
Emmastraat / Prof.lorentzstraat Diamars mainta algo pasa di 9'or polis a bay crusada conoci di Emmastraat cu Prof.lorentzstraat, unda sosode un caso di hit&run. Na yegada...
Courthouse
Debi na Tropical Storm: Casonan den Corte di mañan ta cancela
Lo tabatin e verkeerszitting (trafico), pro forma despues di merdia y e rol di diahuebs di sospechosonan cu ta spera nan caso den libertad...
Resumen di casonan den Corte di Prome Instancia riba 30 juni...
Corte di Prome Instancia 30 juni 2022 Horario Sospechoso Acto Castigabel 08.30 A.J.P. P. ta wordo acusa di ladronicia den un camber di turista den un hotel riba 18 di...
Dutch Kingdom
Carta manda na: Su Alteza Mahestat Rey Willem Alexander y Prome...
Mi ta skirbi e karta aki komo follow up riba nos reunion personal riba 16 november na Bonaire I e kartanan siguiente. Espesialmente mi...
Cft tocante di Boneiro: “Awor mester lora mang’i camisa”
Kralendijk - Boneiro kier yega na un declaracion aprobatorio di accountant pa e cuenta anual di 2022. A inclui esaki tambe den e Acuerdo...
Intimacy
Bo sa cu bo tono di voz por mustra si bo...
Tono di bo voz por determina si bo ta atractivo of no, locual tambe e por mustra ta si bo ta fiel of no...
Homber di 32 aña cu ta gusta muhernan di edad
Mi tin 32 aña y semper hende muhernan di edad a atraemi. Tempo cu mi tawata mas jong, mi desinteres pa hende muhernan di...
Politics
Sports
Lifestyle
IBiSA ta informa: Spaar tempo y placa riba (preparacion di) cuminda
Tur dia nos ta tende cu prijs di cuminda a subi. P’sey ta importante pa pone atencion na con bo ta gasta bo placa...
International
Technology: Segun China posiblemente e lo a detecta señalnan di civilisacion...
Segun China su telescope gigante yama Sky Eye lo a detecta señalnan di un civilasacion extraterrestre, esaki segun un informe di Science and Technology...
Muhe (27) di nacionalidad Hulandes asesina na Colombia durante un likidamento...
BOGOTA, COLOMBIA - Autoridad Colombiano a cuminsa cu un buskeda rigoroso pa dos homber cu diaranson merdia a asesina un señora di 27 aña di...


text:
Minister Maduro ta felicita sra. Monique Palm cu su pintura dedica na e musico sr. Vicente Ras E ta capta e energia unico cu Vicente ta transmiti den e tononan di su tambu
ORANJETAD – Recientemente Minister Maduro tabata tin e placer pa hunto cu ex Gobernador sr. Olindo Koolman haci e desvelo di e pintura di e musico sr. Vicente Ras pinta pa sra. Monique Palm. E acto a tuma lugar na Artisa Gallery na San Nicolaas cu presencia di un grupo grandi di famia y amistad cu a bin apoya sra. Monique Palm. Esaki ta prome biaha cu sra. Palm ta pinta un persona y ela scoge e musico Vicente Ras pa brinda e honor.
E pintura ta uno bunita cu ta capta e energia unico cu Vicente ta transmiti den e tononan di su tambu. E tabata un momento bunita pa mira con sr. Vicente Ras tabata admira e obra cu Monique Palm a dedica na su honor. Pa e ocasion special aki, sr. Vicente a toca y canta y a invita Minister Maduro pa canta koor hunto cun’e pa asina deleita esnan presente cu musica di Aruba su folklore.
Minister Maduro ta felicita sra. Monique y Vicente pa e bunita obra aki y ta gradici sra. Palm pa e bunita gesto pa na bida brinda honor na nos musiconan manera sr. Vicente Ras. E ta un dushi sentimento ora un Arubiano ricibi un aprecio.


text: Diadomingo awo pa 4’or di atardi den Cas di Cultura, studiantenen di Scol di Musica Rufo Wever bao guia di docentenan, lo brinda amantenan di bon musica nan concierto di Fin di Aña. Studiantenan a prepara un programa special pa celebra e temporada di Pasco. Nan lo comparti nan talento y loke nan a siña na Scol di Musica Rufo Wever den cancionnan local, regional y tambe internacional di Pasco. Studiantenan lo mustra nan habilidad riba diferente instrumento y lo presenta den gruponan chikito, grandi y tambe como solista. Cu hopi entusiasmo y dedicacion nan ta preparando pa e dia aki, p’asina regala e comunidad di Aruba un magnifico concierto. Amantenan di bon musica no por perde e oportunidad aki di scucha y mira nos futuro musiconan. Aruba henter ta keda cordialmente invita na e “Concierto di Pasco” di Scol di Musica Rufo Wever. Carchi ta obtenibel serca administracion di Scol di Musica Rufo Wever na Cas di Cultura piso ariba y na porta dia di e concierto.


text:
Defakto, na Korsou tin e tendensia di yama Impetigo, kual tambe ta ser yama Krentenbaard, Apenpokken. tambe door di profesionalnan.
Por nota ku tin tendensia di kere ku a hanja e Apenpokken ku ta papia di dje aki kaba, siendo ku ta Krentenbaard a hanja.
I e Monkeypox of otro yama Apenpokken di aworaki, NO ta e Pokken di antes ku a wordu “uigeroeidt”, e NO ta waterpokken (kual tin bakuna p’e aktual), e NO ta Impetigo of otro yama Krentenbaard.
Malesanan infeksioso, micro-organismonan, ta keda fasinante, pero tambe komplika.
Ta pesei ta importante pa den Salubridat nos usa semper bai e terminologianan korekto i jama e kosnan na nan nomber korekto.
E ta bai kosta un poko; pero tin ku kuminsa un kaminda,pa nos por eduka e komunidat.
Ta nos deber pa kuminsa eduka e pueblo korektamente, riba sinjansanan robes di antes.


text:
The content originally appeared on: Diario
Parlamentario Marco Berlis (MEP): — Celebracion dia di Tata ta uno importante
ORANJESTAD (AAN): Parlamentario Marco Berlis di Fraccion di MEP ta indica cu ser un tata no ta djis traha un yiu. E ta ora un homber ta responsabel y ta cuida, protege, provee, duna amor, ta tuma tempo cu su yiu, ta cubri su necesidadnan financiero pero tambe esnan emocional. Un tata ta envolvi den e desaroyo y bienestar di su yiunan.
E ta asina importante pa un homber siña pa ta un tata responsabel pa asina nos muchanan por tin un bon futuro. Ta pesey, mas cu nunca e ta importante pa tatanan den nos sociedad ta wordo encurasha y celebra riba nan dia y cada otro dia cu por.
Tatanan di diferente nacion y cultura ta parti di nos pais. Nos ta celebra bo como tata. Bo influencia den famia y den nos sociedad ta uno necesario. Danki tatanan pa boso trabao duro, boso esfuersonan, perseverancia, diligencia, pasenshi, proteccion, amor, atencion, siguridad, y asina hopi otro cos mas cu cada un ta haci pa nan yiunan. Corda semper bo yiunan ta busca un ehempel pa sigui den bo. Nunca cansa di haci loke ta corecto pa bo yiunan y bo pareha. Como tata di dos yiu muher mi ta reconoce e responsabilidad, desafio, y bendicion grandi di ta un tata. Siguramente un tata cu ta mantene y cultiva amor y unidad den su famia.
Pesey, mi ta contento di mira con hopi di nos a celebra e dia aki den compania di famia. Mamanan, esposanan y yiunan, no lubida di haci bo esposo y tata sinti balora, stima y cu e tambe tin balor agrega!
Si pueblo desea mas informacion di e articulo aki, contact mi na tel: 528-4639 of email mi na: This email address is being protected from spambots. You need JavaScript enabled to view it.


text:
Como parti di A.T.A. su responsabilidad, ta haciendo un encuesta cu miembronan di nos comunidad pa asina por midi e percepcion cu nos residentenan tin di turismo na Aruba.
E encuesta aki ta basa riba e mesun preguntanan di e encuesta di percepcion local cu a wordo haci na 2018 y tin como meta principal pa por ricibi informacion di kico e residentenan di Aruba ta pensa y sinti di turismo na Aruba.
A.T.A. ta spera di por ricibi participacion amplio di nos residentenan riba e encuesta aki. Mientras e encuesta ta keda anonimo, como muestra di aprecio pa participacion, tin 3 premio pa rifa entre e participantenan cu kier yena nan informacion personal pa premio. Ultimo dia pa participa den e encuesta aki ta dia 1 di juni 2022. Pa participa por click aki of scan nos qr code.
Di antemano A.T.A. kier gradici tur participante di e encuesta aki!


text:
Pensioen di Huerfano
Kico ta e pensioen di huerfano (AWW)?
E Ley di Seguro di Viudo y Huerfano (Algemene Wezen- en Weduwen-verzekering of AWW) ta un seguro pa tur persona cual ta cubri e consecuencianan financiero di fayecimento di un mayor of tur dos mayor cualnan ta asegurado. Esaki ta nifica cu na momento cu un persona bira un huerfano e ta eligibel pa ricibi un pensioen na acuerdo cu e ley di AWW.
Cuanto e pensioen di huerfano ta?
- E huerfano te cu 9 aña Afl. 386,- pa luna si un mayor a fayece; Afl. 413,- pa luna si ambos mayor a fayece.
- E huerfano di 10 te cu 14 aña Afl. 413,- pa luna si un mayor a fayece; Afl. 453,- pa luna si ambos mayor a fayece.
- E huerfano di 15 te cu 24 aña Afl. 453,- pa luna si un mayor a fayece; Afl. 524,- pa luna si ambos mayor a fayece.
E sumanan aki ta conta pa aña 2021 y por wordo cambia pa ley.
Pa ken e seguro di huerfano ta?
E seguro di huerfano ta pa:
- Tur huerfano te cu e edad di 14 aña.
- Tur huerfano entre 15 y 25 aña cu ta atende school. SVb mester ricibi un declaracion di school cada aña di e huerfano entre 15 y 25 aña.
- Tur huerfano cu ta parcialmente incapacita of tin un handicap.
Con e huerfano por aplica pa ricibi pensioen di huerfano?
Pa haci e aplicacion e mayor sobreviviente, e voogd of e huerfano mester aplica via e portal di SVb Pensioen. Habri https://pensioenen.svbaruba.org y sigui e siguiente stapnan:
- Registra como usuario nobo: siguie e procedura pa crea un cuenta nobo pa e portal di MiPensioen. Tene cuenta cu mester tin un email valido. E password mester tin 6 caracter of mas, y mester tin por lo menos:
- un mayusculo (A-Z)
- un minisculo (a-z)
- un number (0-9)
- un caracter special, por ehempel : (!@#$%*?)
- Ora di a finalisa e registracion e sistema ta manda un email pa confirma. Controla si esaki no a drenta den e spam of junk folder.
- Despues cu a confirma e cuenta por login cu e username y password cu a yena anterior.
- Den e menu principal ta haya e opcion pa yena un peticion nobo. Sigui cu e procedura akinan.
Pa completa e peticion mester di e siguiente documentonan digital:
- Un paspoort, rijbewijs of cedula valido di e huerfano y di e defunto mayor(nan). Preferiblemente presenta cu e cedula pa SVb por tuma nota di e number di identificacion. Esaki ta acelera e proceso di control na censo.
- E acto(nan) di fayecimento.
- Un documento oficial cu e number di cuenta na banco. E huerfano cu ta menor di edad mester presenta cu e documento di banco di su mayor sobreviviente of di su voogd.
- Den caso cu e mayornan tabata casa, e buki di casamento. Si nan a casa afo, mester e certificado di casamento cu tin e stempel di censo.
- Si e mayornan no a casa, mester e erkenningsakte y geboorteakte.
- Si e mayor(nan) a fayece afo di Aruba, mester e paspoort di e mayor(nan).
- Si e mayor(nan) a bay afo pa ricibi tratamento medico, SVb mester di e carta di AZV.
Rekisito adicional pa esnan cu ta biba afo
Si e huerfano no ta biba na Aruba of Hulanda, e ta obliga pa duna SVb un attestatie de vita (prueba por escrito cu e persona indica ta na bida) na momento di aplicacion.
Despues cu e aplicacion a keda aproba e persona cu ta biba afo mester percura pa SVb ricibi un attestatie de vita cada 3 pa 6 luna. SVb no ta acepta copia di e attestatie di vita. Aseguradonan cu ta biba afo por entrega e attestatie de vita na:
- Den cierto caso na SVb di ex-Antias Hulandes.
- Den cierto caso na un embahada Hulandes.
E attestatie de vita ta obtenibel na oficina di gobierno of cerca un abogado of notario.
Cambio personal
Den caso di cambio den e situacion personal di e huerfano ta obliga pa notifica SVb di esaki dentro di 2 siman por escrito. Esaki entre otro den caso di:
- Cambio den dato personal (adres, number di telefon, cuenta di banco).
- Den caso cu e huerfano bay biba afo di Aruba of reestablece na Aruba.
- Den caso cu e huerfano stop di atende school.
Den caso cu tin cambio den e situacion personal, esaki por tin consecuencia pa e suma di pensioen. E huerfano, of su mayor of voogd tin e obligacion pa tene SVb na altura di cualkier cambio di su situacion personal. Den caso cu SVb paga pensioen inhustamente, SVb tin derecho di reclama bek e beneficionan aki.
Terminacion di pensioen
E pensioen di huerfano ta wordo termina bao e siguiente circumstancianan:
- Na momento cu e huerfano yega e edad di 25 aña.
- Na momento cu huerfano no ta atende school mas desde su di 15 aña. SVb mester ricibi un schoolverklaring di e huerfano desde su edad di 15 aña pa e por sigui ricibi e pensioen di huerfano.
Mas informacion
Pa mas informacion por tuma contacto cu Departamento di Pensioen mediante nos formulario di contact: https://www.svbaruba.org/pensioen/contact-pensioenen/.
Departamento di Pensioen ta habri di dialuna pa diabierna di 8:00 AM te cu 12:00 PM y desde 1:00 PM te cu 3:00 PM.
Departamento di Pensioen ta cera pa publico tur diaranson merdia entrante 12:00 PM.


text:
Pronóstiko di tempu pa Kòrsou i bisindario bálido te djaluna mainta 06:00 o.l., 30 di mei 2022.
Pronóstiko
Pronóstiko di tempu pa Kòrsou i bisindario bálido te djaluna mainta 06:00 o.l., 30 di mei 2022.
Kompilá: djadumingu 29 di mei 2022, 05:00 o.l. (09:00 UTC).
Tempu: Leve te parsialmente nublá i seku.
Temperatura máksimo lo alkansá 32ºC i temperatura mínimo 27ºC.
Solo ta sali 06:10 i ta baha 18:57 o.l.
Bientu: Generalmente for di ost i moderá te basta fuerte; forsa 4 te 5 (20 te 39 km/ora, 11 te 21 nudo). De bes en kuando fuerte den ráfaga; forsa 6 (40 te 50 km/ora, 22 te 27 nudo).
Situashon general: Pa sobrá di e fin di wikènt no ta premirá desaroyo di nubianan signifikante, ya ku un fluho di airu seku ta kontinuá den e ambiente atmosfériko di nos region.
Kondishon di laman: Por lo general moderá ku altura di olanan entre 1 i 2 meter (3 i 6 pia). E olanan di mas haltu lo ta riba laman habrí.
Sistemanan tropikal signifikante: Ningun.
Fenómeno spesial: Ningun.
Perspektiva te djamars mainta: Parsialmente nublá ku wer por lo general seku.
Meteorólogo: Vrutaal.


text:
Di profundo di nos curason nos ta gradici tur hende cu di un of otro manera a mustra atencion, amor y cariño durante bida, fayecimento y despedida di nos difunto stima:
Jose Franklin Anthony
Mihor conoci como “Frank”
Boso muestra di atencion ta di hopi aprecio y un gran sosten pa nos. Un danki na un y tur cu a manda carchi, krans, whatsapp, email y a hasi yamada nan telefonico. Un gradicimento tambe ta bai pa KPA.
Boso muestra di atenshon tabata un gran consuelo pa nos.
Alavez nos kier a invita un y tur
pa un Santo Sacrificio di Misa,
Diamars 14 di juni pa 6:30 di atardi
na Misa Cristo Rey na Brazil.
Boso presencia lo ta altamente aprecia


text:
Trabou pa Kòrsou ta sostené e petishon di Sint Maarten ku a ser entregá na Nashonnan Uní
Parlamentario pa partido Trabou pa Kòrsou Rennox Calmes a manda un karta pa abogado Peter Choraharis, ku ta e abogado ku ta representá Sint Maarten serka Nashonnan Uní den kuadro di e proseso di dekolonisashon.
Riba e fecha di 9 di mart 2021 Sint Maarten a entregá un petishon pa promé biaha siguí pa un vershon adaptá ku a wòrdu entregá riba 16 di febrüari 2022 a traves di un ‘Special Rapporteur’ i un grupo di trabou di Nashonnan Uní.
Parlamentario Calmes ta sostené Sint Maarten den e lucha aki tantu komo persona i den su funshon komo parlamentario.


text:
ORANJESTAD (AAN): Durante e Conseho di Ministronan cu a tuma luga na San Nicolas siman pasa, San Nicolas Business Association (SNBA) tambe tabata presente pa duna nan punto di bista di desaroyonan den San Nicolas.
Presidente di San Nicolas Business Association, Andres Hernandez a remarca cu esaki ta e di tres biaha cu ta hayando e Conseho di Ministronan pariba.
“Esaki ta un indicacion cu realmente tin un interes di e Gobierno pa yega na algun proyecto cu por cambia e status cu tin aworaki na San Nicolas”, señor Andres Hernandez a expresa.
Pa locual ta tur e presentacionnan di parti di inversionistanan na San Nicolas na Conseho di Ministronan, señor Hernandez a bisa cu nan a bay bon. Importante pa menciona ta cu tur e presentacionnan tabata encera proyectonan di personanan cu ya caba tin e capital pa cuminsa, personanan cu ta cla pa cuminsa di biaha cu e trabao.
“Awor lo wak con por pone hunto pa loke ta e parti di burocracia worde laga atras, flexibilisa red-tape untiki pa e inversionistanan aki por cuminsa mas pronto cu ta posibel cu realisacion di nan poryectonan pariba di brug. Den ultimo tempo tin hopi critica y mal contento den comunidad, sinembargo loke falta ta hendenan cu ta papia di solucion, mientrastanto tin inversionistanan cla pa cuminsa ehecuta. No ta bisa cu esaki ta e solucion general, pero poco poco por yega na algo”, señor Hernnandez a expresa.
En general, señor Hernnandez a duna di conoce, SNBA ta honra y contento cu tur Minister di Aruba tabata presente y a ricibi e presentacionnan. Tur e proyectonan presenta ta realisabel y cla pa cuminsa. Pronto si esaki bay den un porcentahe basta halto lo tin un efecto grandi na San Nicolas cu pueblo lo sinti y lo ta orguyoso di dje.
Prome Minister Evelyn Wever-Croes ta gradici SNBA y cada inversionista cu a participa na e Conseho Minister na San nicolas. Hunto lo trece desaroyo pa San Nicolas cu lo benificia San Nicolas y Aruba henter. Aruba tin potencial, San Nicolas tin potencial


text:
De Vuyst: Diabierna merdia den careda di 1’or y 40, polis ta haya un informe cu na un adres na De Vuyst un damita ta haya su ruman muher di 19 aña cu no tabata dunando señal di bida, benta riba vloer, su boca tabata tapa, mara cu un saco y un lenso, su mannan y pia tabata mara cu un waya di coriente.
Mesora a manda un patruya, departamento technico di polis y demas autoridadnan concerni na e cas. Na yegada enberdad nan ta topa cu e curpa di e mucha muher, Sarahy Esther De Los Angeles Sierra, naci na Aruba 10 september 1998.
Sarahy ta un hoben cu na bida tabata practica e deporte di Volleyball y ta laga un yiu homber chikito atras.
Dokter Giel a constata morto y fiscal Erades a duna opdracht pa tuma e curpa den beslag. BFTO te ainda ta bezig na dicho cas cu nan investigacion. Cuerpo Policial ta manda su mas profundo condolencia na e famia. Si tin kwalkier informashon jama nos tiplijn 11141 y nos ta garantisa cu bo ta keda anonimo.


text:
Reunion General pa tur lider di gruponan di Karnaval
Reunion General pa tur lider di gruponan di Karnaval
Direktiva di Asosashon Gruponan di Karnaval (AGKK) ta invitá tur lider ò un representante di gruponan di karnaval Hubenil, Tiner, Adulto, Individual i tambe karnaval riba kabai, na un reunion general di sumo importansia kual ta tuma lugá;
Dia : Djadumingu 5 september 2021
Ora : 3or di atardi
Lugá : Stichting Jeugd Centrale (JCC)
Kaya Wladimir R. R. “Coco Balentin” 41a
Direktiva di Asosashon Gruponan di Karnaval (AGKK) ta hasi un apelashon na tur lider pa asisti na tempu pa nos por termina e reunion na tempu.
Henny Reinilla
Presidente di AGKK


text:
Archive for February 2021
February 26, 2021
Ayera mainta director di Directie Natuur en Milieu (DNM) Sr. Gisbert Boekhoudt a duna les di module Zuil Milieu na Scol pa Polis na 33 studiante cu ta den nan ultimo aña pa logra nan MBO-diploma niveau 4, asina nan bira Polis oficialmente. E module cu DNM ta presenta ta consisti di dos parti esencial [...]
Read more >
February 18, 2021
Directie Natuur en Milieu (DNM) un biaha mas kier logra haya mas persona pa yena e encuesta tocante uzo di productonan di plastic cu ta cualifica di ta di un solo uzo. Aña pasa na luna di oktober DNM a establece e encuesta pero e biaha aki, DNM a produci un video cu ta ilustra [...]
Read more >
Scroll To Top
February 2, 2021
Un wetland ta un area cu tin abundancia di awa, yena cu bida y tambe hopi nutriente. E area aki por ta grandi of chikito. Wetland nan ta hopi importante pa varios sorto di bestia y mata. Hopi parha di diferente sorto ta biba den cercania di un wetland. Na Aruba e area di Spaans [...]
Read more >


text:
ORANJESTAD (AAN): Den fin di siman, AVP tabata den e bario di Bushiri cu dialogo riba 'Bon Comun'.
Mescos cu na Ayo y Noord e encuentro cu habitantenan di Bushiri na cas di Wina Tromp tabata exitoso y amabel. Na e pueblo di Bushiri a bini pa scucha pueblo y intercambia pensamento riba e deseonan pa cambio pa Aruba.
Meta di un politica etico y servicio publico semper mester ta relata na un causa husto. For di principio di pensamento riba politica y servicio publico a busca un cuadra di referencia etico y husto pa ta e guia y e cuadra dentro cual ta duna contenido na accionnan di politica y servicio publico. Dialogo y refleccion riba e profundisacion aki ta forma parti di un serie di encuentronan cu AVP ta bay organisando den barionan. E dialogo aki lo sigui den otro barionan.
Atendencia na e atardi di combersacion tabata hopi fructivero. Lider di Partido Mike Eman a splica cu pensadornan profundo desde principio di politica a pensa hopi riba e pregunta fundamental di buskeda di e punto di orientacion pa politica y servicio publico.
E pensadornan na cuna di filosofinan poltico di principio halto a bin na e conclusion cu eherce politica pa un pueblo su bienestar, su destino y futuro mester ta relata na locual nos Creador lo desea pa humanidad: eherce esfuerzo pa bida riba tera worde realisa mas hopi posibel den imagen di Reino di Dios, unda husticia y amor prohimo ta prevalece. Cu e strea di guia aki e pensadornan a conecta eherce politica na e concepto di BON COMUN (Bonum Commune; El Buen común; Algemene Welzijn; Common Good).


text:
Kralendijk – Entrante novèmber 2020 P-Direkt tin un edifisio nobo. Tòg e apertura ofisial a laga warda riba dje dor di e medidanan di corona, pero tambe pa finalisá e último trabounan na e ofisina.
Djárason 8 di sèptèmber tabata e dia grandi. Gezaghèber interino, sr. Reynold Oleana huntu ku sr. Edgar Heijmans (direktor saliente di P-Direkt) i sra. Marijke van den Boer (direktor entrante di P-Direkt) a habri e edifisio ofisialmente dor di desvelá e bòrchi di e ofisina. Seguidamente presentenan por a haña un rekorido di e ofisina bou di guia den grupo chikitu.
P-direkt ta un instansia di gobièrnu i ta sòru pa atministrashon di salario i personal pa ámtenarnan di Reino na Hulanda Oropeo. Pa por ta bon alkansabel pa e ámtenarnan di Reino na Hulanda den oranan di anochi tambe, a habri un filial na Boneiru na 2015. Dor di e diferensia den tempu, Boneiru por sigui duna e servisio. Si tin pregunta tokante asuntunan di personal despues di 5 or di atardi ora Oropeo òf si ke regla algu den e portal di P-Direkt, e ora ei ta haña un kolega di Boneiru na liña.
Na Boneiru P-Direkt tin 25 empleado ku ta repartí den dos tim. Tur e empleadonan ta di trein lokal dor di Scholengemeenschap Boneiru.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
De bes en kuando historia ta forsa nos pa skohe. Eigenlijk t’asina tur semper, asta kada minüt di nos bida. Nos eskohonan semper tin konsekuensia. Sin embargo, tin
biaha sirkunstansianan ta di tal índole ku nos eskohonan tin mas konsekuensia ku normal, tantu pa nos mes komo pa otronan. Por ehèmpel, durante segundo guera mundial sirkunstansianan tabata forsa tur hende pa skohe, sea bo tabata pro Alemania, òf kòntra. Keda neutral kasi tabata imposibel. Lo no dura hopi pa nos bolbe haña nos den sirkunstansianan similar.
Yahoo, traidó
Awor nos ta bolbe pasa dor di un temporada asina, ounke sirkunstansianan ta diferente. Un guera ta andando, pero ta un otro tipo di guera. Sin embargo, e sirkunstansianan ta bai forsa tur hende di skohe atrobe.
Tuma komo ehèmpel e kaso di Yahoo. Yahoo a kumpli ku gobièrnu di China, pasando outoridat Chines informashon konfi denshal over di nan klientenan. Ta pa e motibu ei diferente hende ta será den prizòn na China aworaki pa e solo hecho ku nan a skirbi riba internèt ku nan kier pa China bira un pais demokrátiko ku ta respetá derecho humano. Ta a base di e informashon ku Yahoo a duna outoridat Chines, e ‘disidentenan’ aki ta será aworaki. Puramente pa motibunan polítiko.
Awor, Yahoo mes kier pa internèt keda liber, ku tur hende por skirbi loke nan kier. Ta kumbiní nan tambe pa internèt keda liber. Tòg nan a koperá ku gobièrnu Chines pa yuda arestá disidentenan. Pues Yahoo ta hipokrito i traidó.
Ta p’esei ‘World Organization for Human Rights’ (‘WOHR’) a hiba un kaso kòntra Yahoo na Merka, akusando nan di ta kòmplise di violashon di e derecho humano di ekspreshon liber ku tur hende ta supos di tin. China no ta respetá e derecho aki. Pero Merka sí, anto Yahoo ta stablesé na Merka.
Kiko nos tin ku ber?
Yahoo a defendé su mes bisando ku nan simplemente a kumpli ku lei Chines. Pero ta mas klá ku di dia ku e real eskoho tabata entre libertat òf represhon. Anto Yahoo a skohe pa represhon. Por ta mashá bon ku lei Chines ta preskribí ku bo mester traishoná bo kliente, pero étika (bo konsenshi) ta bisa bo (i mester a bisa Yahoo tambe) ku esei no por. Yahoo mester a nenga. Nan lo a pèrdè sèn, pero nan lo a mantené nan honor. Awor nan ta bai pèrdè sèn i nan honor!
Dor ku mundu ta globalisando lo no dura hopi ku nos tur, meskos ku Yahoo, mester skohe entre libertat òf represhon. Bo kier pa mundu ta liber i demokrátiko, òf bo kier pa e bira un estado polisial a la China, òf Cuba, òf Venezuela?


text:
Un inversion importante na bienestar di cultura di Aruba
ORANJESTAD – E etapa concerni ta encera mantencion grandi y adaptacion di tres edificio monumental cu ta forma e fachada di MANA (Museo Arqueologico Nacional Aruba). Ta trata di Cas Dundun, un hoya di edificio cu ta icono pa Playa. Tambe e Cas di Cunucu y Fruteria lo conoce un bachi nobo. Tur esaki danki na un aporte financiero riba 1 miyon florin financia pa UNOCA y Ministerio di Cultura. Un inversion importante na bienestar di cultura di Aruba.
Banda di e trabou di mantencion, MANA hunto cu curador Heronimo ta desaroya dos exposicion nobo. Un lo enfoca riba e contribucion di famia Ecury den desaroyo di Playa y Aruba. E otro lo enfoca riba balornan significativo durante e diferente epocanan di Aruba. Parti di e exposicionnan nobo lo ta documentarionan audio visual bou encargo di Rebecca Roos Productions. Meta ta pa tur e trabounan aki keda cla den prome mitar di 2023.
Cu e inversion aki MANA ta duna contenido na e definicion nobo di museo cu UNESCO ta promoviendo. Museo como aliado den desaroyo di comunidad y un agente social y di cambio. Banda di investigacion cientifico, y educacion continuo MANA ta fortifica su contribucion na experencia turistico unico.
Minister Maduro ta gradici e ekipo di MANA, curador Heronimo, Oficina di Monumento, UNOCA, Van Kessel y Ace Firm Engineering pa hunto haci posibel pa por cuminsa cu e trabounan di mantencion. Minister Maduro ta confia riba bon boluntad di tur involvi pa logra e gran meta di Mantene nos Herencia Cultural bibo.


text:
ATLETIO SALIÑA I FC INTER LO TOPA OTRO KARA KARA DURANTE E GRAN FINAL DI LIGA MCB TERSER DIVISHON; DJALUNA 12 DI OUGÙSTÙS 8’OR DI ANOCHI DEN SDK!
ATLETIO SALIÑA I FC INTER LO TOPA OTRO KARA KARA DURANTE E GRAN FINAL DI LIGA MCB TERSER DIVISHON; DJALUNA 12 DI OUGÙSTÙS 8’OR DI ANOCHI DEN SDK!
Despues ku Liga MCB promé i Segundo Divishon a konosé su ekiponan kampion i supkampion, awor ta toka turno na Liga MCB Terser Divishon! Atletiko Saliña i Fc Inter lo enfrentá otro djaluna, 12 di ougùstùs pa 8’or di anochi den Stadion Ergilio Hato (SDK) durante e tremendo partido final aki.
E partido aki lo bai ta unu sumamente interesante mirando ku ta promé biaha ámbos ekipo ta partisipá den Liga MCB Terser Divishon pues esaki lo ta nan nan promé final. Ámbos ekipo lo bin tur ku tin pa nan sali kampion pa promé biaha i promové pa Liga MCB Segundo Divishon.
Pues djaluna, 12 di ougùstùs lo bai tin un tremendo partido den Stadion Ergilio Hato durante e gran final di Liga MCB Terser Divishon!
Tabla di posishon Liga MCB Terser Divishon:
Gran Final Liga MCB Terser Divishon:
Un yamada ta bai na hinter e pueblo di Kòrsou pa asistí na e Gran Final di Liga MCB Terser Divishon. Bin presensiá si ta Atletiko Saliña òf ta Fc Inter lo ta e ekipo kampion di Liga MCB Terser Divishon ku lo promové pa Liga MCB Segundo Divishon.
Bin pasa un ratu ameno den kompania di bo famia i disfrutá di bo deporte preferí, e deporte rei, futbòl!
Kòrda ku e partido aki ta kompletamente grátis!
MCB i FFK ta wardabo!
11 ougùstùs 2019


text:
Recientemente SMOA por a lesa den media cu prijs di buki di Colegio Arubano a subi masha hopi. E articulo a menciona cifranan cu ta incorecto. Lastimamente no a check cu SMOA kiko e prijsnan ta di berdad. E noticia ta fake news.
Segun e articulo e prijs di buki a subi di Afl. 1.700 te cu AFl. 3.900. E informacion aki ta incorecto.
SMOA kier comenta cu e bukinan ta wordu cumpra dor di SMOA y e prijsnan a hisa. E prijs total di buki ta depende di e vaknan cu e leerling ta tuma. E valor di prijs lo subi alrededor di 15% cu ta e aumento di gastonan etc. E prijsnan ta varia entre Af. 570 – Afl. 1.600.
Nos a cuminsa e aña escolar bon awe cu tur docentenan riba bon pia. Contrario na loke a transmiti den media prome cu e encuentro, cu e aña a cuminsa cu maestronan disgusta.
Maestronan di Colegio Arubano 2018 – 2019
Schoolleiding 2018 – 2019
Colegio y e organisacion henter ta contento y ta yama bon bini na , señora Michella van Loon como rector nobo, señora Uka Boekhoudt como waarnemend rector y na e dos conrectornan nobo.
SMOA ta spera di clarifica e noticianan falso aki.


text:
E coach di Thessaly Zimmerman, ta sinti’e sumamento contento y hopi satisfecho cu Miss Aruba a logra posiciona su mes den Top 10 Miss Universe 2021. Esaki ta un meta cu Anoutcka Koolman-Burleson kier a logra for di tempo cu el a coach Kanisha Sluis di Corsou, cu a cay den Top 10 di Miss Universe 2015. El a keda cu un dolor na su curason, door di a yuda un otro pais y no esun di dje mes. Sinembargo e ta enfatisa cu e mester a cambia e sistema con pa traha cu Miss Corsou y Miss Aruba. Algo importante tambe e ta bisa ta, cu e pueblo ta mira mundo di beyesa diferente.
Cu e logro unda dos diferente pais a yega den e finalistanan ta keda demostra, cu e sa kico e ta papia y domina, y no ta simplemente un ilusion. Su deseo di mas grandi ta pa Aruba logra no solamente ta den e finalistanan, pero tambe pa logra e corona maximo. Durante Thessaly su estadia na Israel, Anoutcka tabatin contacto cu ne diaramente y constantemente, Nan tabata planea e anochi anterior, cua ta e look pa e siguiente dia, tambe e stategia na cada evento pa asina Thessaly ta prepara. Un punto hopi importante ta cu Thessaly ta obediente y enfoca, cu pa Anoutcka tabata un placer trahe cu ne.
Entre e señalnan cu Thessaly Zimmeman tabata fuerte ta cu for di Aruba caba, na momento cu el a haci su entrevista. Esaki a bay super bon mirando cu e ta un mucha muhe cu contenido, Anoutcka a remarca cu e candidatanan ta haya normalmente 45 minuut, mientras Thessaly a haya 1 ora y 15 minuut pa por a papia. Su curriculum vitae tabata largo y interesante, y bon hinca den otro pa asina e por presenta algo di nivel. Thessaly hunto cu Bahamas y Honduras tabata e candidatanan pa ta e cara pa Carnival Lines, esey tambe tabata otro señal ora un sponsor grandi tabata cla pa mencione como nan cara. Algo otro tambe tabata cu constantemente nan tabata pidi Aruba pa diferente evento, y semper nan a pone hunto cu e paisnan grandi manera Thailand, Mexico, India, Filipinas y Paraguay.
Riba e pregunta na Anoutcka, si e hecho cu Thessaly tabatin experencia caba den e mundo di beyesa tabata na su fabor, el a contesta enfaticamente cu e no ta kere cu esey lo a hunga un rol. Miss Universe ta un eleccion riba su mes cu tin su concepto pa loke nan kier. P’esey diferente candidata cu tabata constantemente riba potret no a cay mes den e finalistanan. Loke si e ta kere ta, cu ora bo kier algo di berdad y ta determina pa ‘cueste lo que cueste’ logra bo meta. Mescos cu Kanisha e por bisa tambe, cu Thessaly ta un persona obediente, transparente y su mes, cu no ta laga niun hende influencie.
Loke segun Anoutcka por tabata na fabor di Thessaly tabata su experencia como deportista, representado Aruba internacionalmente como tenista. E ta enfoca y sa cu e tin cu scucha di su coach. Door cu e ta enfoca, e por a logra haci tur cos manera cu mester ta, cu a traha na su fabor. Pa loke a ser menciona cu su contesta ta ‘vrijpostig’, Anoutcka ta bisa cu loke nan ta busca ta un hende autentico, real, cu por haci un joke y por saca su mes riba un stage. Thessaly ta gusta actuacion, pues tin e parti di comedy den dje y Steve Hardy tabata prepara p’esey. Loke Miss Universe kier ta hende muhenan real cu por papia y hari sin perde respet.


text:
Un empleado cu no por a controla su agresividad a perde su trabou cu un salario di casi tres mil florin bruto den pleno pandemia.
Corte a duna e compania SPP Caribbean Beton Industrie VBA rason e retiro di e empleado. Tur esaki ta relaciona cu un incidente cu a tuma luga na pia di trabou.
E empleado retira, tuma den servicio como chauffeur di truck y traha pompstation, no a gusta e ordo di trabou cu el a ricibi di un hefe pa cual el a cuminsa un discusion y a pusha e hefe. E hefe a reacciona pushando e empleado bek, kende a cuminsa bringa e ora.
Despues di esaki a bay oficina pa raporta e incidente y hasta eyden, segun testigonan, e emleado a yega cu un actitud agresivo cu dos persona mester a separ’e for di su supervisor.
E hecho aki a tuma luga dia 16 di september y a dicidi di mand’e cas inmediatamente, manteniendo su salario, pa haci un investigacion. E conclusion di e investigacion a conduci na su retiro dia 21 di september mes.
Violencia na pia di trabou y durante un pandemia cu tur hende ta trata di mantene su trabou, no tabata e miho actitud di e empleado aki, kende awor a keda man bashi, sin salario. Y riba dje gasto di Corte. Como cu el a cuminsa y perde e caso, e tin cu paga gastonan di procedura di SPP, calcula na 2500 florin.


text:
Kiko Inner Work ta
Ki ora Inner Work?
Simplemente bisá, bo ta cuminsa haci bo trabao interno ora bo ta clá p'e. "E hero ta hopi cayente y bo tin cu strika". Bo a pasa door di un proceso caba unda cu biaha tras biaha bo a "dal bo cabes contra e mesun muraya" y awor el a haci asina tanto dolor porfin, cu bo écht no kier p'e pasa mas.
- bo ta fadá, cansá, echt pegá
- bo ta mira cu algo of varios cos no ta cana manera bo ta desea
- bo no ta sintibo contento
- bo tin conflicto
- bo sá cu bo mester haci algo pa move for di unda bo ta
- bo buchi ta jen
- bo ta frustrá
- hopi adolorí
- hopi desilusioná
- bo no por haci desicion (bo ta draai ronchi)
- bo no por bisa loke bo kier bisa
- bo no por haci loke bo kier haci
Mayoria biaha un persona (of organisacion) ta cuminsa haci e trabao interno na momento cu "cosnan ta bayendo super fout": bo ta den un crisis personal (of local of mundial). Pasobra nos tin un bolutad propio y un capacidad inmenso pa carga cos, te na dado momento di e crisis nos ta enberdad logra sera nos wowonan pa un situacionan cu mester di atencion. Nos ta ignora e señalnan (pasobra si bo ta honesto, hopi biaha bo a wak nan masha bon) pero toch bo a dicidi (consciente of inconscientemente) di haci manera nada no ta pasando. Te ora cu no por mas.
Na e momento cu e cosnan porfin bai f'ey man, e ora e señal ta bira ultra claro cu mester haci algo tocante e situacion. Esaki ta forma "suficiente motivacion", e "pijngrens" ta suficiente halto pa bai den actuacion. Warda "te ora ta laat" ta doloroso berdad, pero no tin di otro principialmente. Supuestamente tin excepcion di un grupo hopi chikito cu ta cuminsa haci e trabao cu minimo señal. Esaki lo ta pasobra nan consciencia ta hopi halto. Ami no conose ningun di e ehempelnan aki si. Y si nan ta hopi jong di edad, mi lo ta mas incliná prome na mira bon for di ki motibo nan ta eigenlijk haciendo e trabao intenso aki, enbes di ta "mucha" den nan proceso.
Pa e gran mayoria pues di hende, entre mas bo ta custuma di tuma e responsabilidad di haci loke ta necesario pa zorg pa bo "dolor", mas y mas facil y liher bo lo ta apto pa reconose ora un situacion ta den direccion di "bayendo f'ey" man, y mas trempan den e escalacion, bo por ta apto pa actua pa e nó escala (dimas). Escalacionnan ta bira - cu tempo, dedicacion y trabao - menos y menos. Esaki ta no solamente placentero p'abo, sino pa tur rond di bo tambe. Pues trabao interno ta sumamente valioso!
Trabao Interno ta aconsehabel pues den e siguiente situacionnan:
- bo ta desea di tin (mas) energia den bo bida diario, sinti (mas) bibo
- bo ta desea di sinti mas conectá
- bo ta desea pa sinti (mas) contento, experienciá (mas) alegria den bo bida, sinti satisfecho
- bo ta desea di siña reducí stress di un manera natural
- bo ta desea paz y trankilidad
-bo ta desea sinti confianza den bo mes
Ken Inner Work Aruba ta sirbi?
Servicionan ta sirbi tur adulto (18+) cu lo kier y mester. Y en especial mi kier jama nos profesionalnan pa haci uso di InnerWorkAruba su guia. Pasobra nos mester take care di hendenan bou y rond di nos, y hustamente door di esey nos por tin e tendencia di lubida nos mes. Directornan, Maestronan, Psychologonan, Dokternan, Nursenan, Managers, Trahadornan Social, otro Hulpverleners, Politiconan, Servidor (publico) etc. Y tambe otro leadernan den nos comunidad manera Mama y Tatanan y cuidadornan di mucha y hende grandi. Tur hende cu ta traha cu hende/ mester deal cu hende y ta sinti kizas cansá di con cosnan ta bayendo, tin conflictonan, ta desea mas contacto y lo desea pa cosnan cana mihor y mas suave.
Inner Work Aruba ta pa tur individuo of organisacion cu écht kier transforma y pues ta écht dispuesto pa traha riba nan mes. Ta mira e necesidad y importancia di esaki pa nan bienestar y pues pa tur bida rond di nan. Pa tur individuo of organisacion cu kier/ ta clá pa haci esfuerso (no forsá) pa yuda nan mes y crese.
Inner Work Aruba ta pa tur individuo of organisacion cu ta sinti su mes cla pa habri nan mes y mira mas lew di unda cu te awor a jega, pa por tin un chance mas grandi di responde mihor den bida diario enves di ta contra dje, y experiencia mas harmonia.
Pa tur individuo of organisacion cu ta dispuesto y tin durf di bisa: mi no sa, mi ta kere mi mester bai mas profundo, aunke cu ta duna miedo pasobra mi no sa si mi ta capas di carga locual mi por encontra, pasobra cu tur locual tin awor caba ta hopi, pero mi tin cu haci algo, pasobra asina ki mi (organisacion) no por sigui.
Y pa tur individuo of organisacion cu ta mira e importancia di tuma accionnan pa largo plaso y sustenibel, banda di accionnan pa corto termino cu lo tin cu wordo adresá tambe.
Pa tur individuo of organisacion cu ta mirando of cu ta sospechá cu e falta di comprension di e humano ta aworaki limitando nos calidad di bida en general y cu hustamente kinan tin e oportunidad y e necesidad pa desaroya pa asina conhuntamente nos por biba mihor den ful nos systema: cas/famia, skol, organisacion, comunidad, pais, continente, mundo henter y kizas hasta den e universo henter.
Mi ta wordo puntra hopi biaha si mi ta guia muchanan tambe ( 18-). Mi ta haci esaki, dependiendo di e caso. Un rekisito explicito ta cu e mama y of tata, cuidador(a) of persona legalmente responsabel pa e mucha ta involucra den e proceso. Al final, mi ta guia e adulto responsabel pa e muchanan. Pasobra ta serca bo(so) e muchanan tá den nan bida diario, y ta na bo(so) pa guia nan den nan crecimento y desaroyo. Pues e ta mas práctico y eficiente pa abo como adulto siña deal constructivamente cu cierto aspectonan, maske cu ta e mucha ta mustra di tin dificultadnan.
Mi ta spera cu bo por sintibo liber pa jama pa mas informacion! si ta desea.


text: KRALENDIJK – FLTD a aserká MBO ku e petishon pa laga studiantenan di departamentu di karpinté traha 12 kashi di buki pa por regalá 12 krèsh. Pa e proyekto aki FLTD a kumpra e palunan ku ta nesesario pa por traha e kashinan. E intenshon di e proyekto aki ta pa siña i stimulá nos muchanan lesa for di edat hopi yòn. Tambe pa motivá lidernan di krèsh pa lesa mas tantu ku e muchanan p’asina nan por lanta ku amor pa lesa i sigui desaroyá positivamente. E trahamentu di kashi a bira un proyekto pa e studiantenan di MBO. E studiantenan ta bou di guia di mener Martijn Babtiste i mener Arnold de Jong. Durante siman di buki for di 12 di novèmber te ku 15 di novèmber, e studiantenan, nan dosentenan i representantenan di FLTD lo entregá e kashinan i bukinan. Dia 15 di novèmber pa 2or di atardi lo entregá e último kashi di buki i bukinan na Na schoolse opvang E Shoko Sabi, ku ta keda na St Dominicus School. Pa e okashon akí nos ke invitá Prensa pa ta presente. Direktor di MBO, señora Liset de Keijzer i presidente di FLTD, señora Eileen Croes-Piar, tambe lo ta presente. FLTD ta gradisí MBO pa nan gran koperashon den e proyekto akí. Tambe nos ta gradisí Biblionef Bonaire, Fundashon Alzheimer Bonaire i Fundashon Lesa i Skibi ku a sòru pa un gran parti di e bukinan. Kooyman a regalá MBO fèrf pa por a fèrf e kashinan.


text:
Indra Zaandam (Tijdelijk Werk Organisatie Aruba) Durante Congreso ‘Counterpart Days’ na Hulanda, E DELEGACION DI ARUBA A REUNI CU SECRETARIO DI ESTADO ALEXANDRA VAN HUFFELEN Aruba a presenta e trabounan haci den cuadro di e di 3 agenda di ehecucion
Indra Zaandam (Tijdelijk Werk Organisatie Aruba) Durante Congreso ‘Counterpart Days’ na Hulanda,
E DELEGACION DI ARUBA A REUNI CU SECRETARIO DI ESTADO ALEXANDRA VAN HUFFELEN
Aruba a presenta e trabounan haci den cuadro di e di 3 agenda di ehecucion
E Congreso ‘Counterpart Days’ organisa door di Ministerio di Asuntonan di Reino ta tumando luga na Hulanda na unda cu paisnan di Reino cu tin di haber cu e Landspakket a bini hunto pa intercambia ideanan pero tambe por siña di experiencia di otro. Pa e delegacion di Aruba, a participa señor Derrick Werleman di Departamento di Finansas, Beleidsmedewerker, señora Gabrielle Croes di Departamento di Recurso Humano y señora Indra Zaandam cu a representa Tijdelijk Werk Organisatie Aruba.
Señora Indra Zaandam a duna un relato cortico di e di dos dia di e congreso na unda cu e delegacion di Aruba a haya oportunidad pa presenta trabounan haci den cuadro di e di 3 agenda di ehecucion cu ta den concepto aworaki. Dia 8 di juni a tuma luga un encuentro hunto cu Secretario di Estado Alexandra van Huffelen, cu paisnan Aruba, Corsou y Boneiro, tur representa pa medio di nan delegacion cu ta encarga cu e parti di landspakket. Asina Aruba a haya e oportunidad di presenta e trabounan haci den cuadro di e di 3 agenda di ehecucion.
Señora Zaandam a señala e diferente temanan cu a haya atencion entre otro reforsamento di nos estado di derecho; trabounan haci riba tema di reforma di nos sector economico; eneseñansa; columna financiero; y tambe e aspecto di e aparato gubernamental. Tambe por a cambia ideanan pa locual ta experiencia te aworaki trahando cu e diferente ekiponan di e paisnan den Reino, oportunidadnan pa futuro y tambe retonan. Por indica cu a ricibi un bon oido di nos Secretario di Estado cu tabata hopi interesa den e experiencia local pa locual ta e parti di landspakket y tambe e agenda di ehecucion.
Durante e encuentro tur pais a duna nan vision riba e trayecto nan dilanti pero tambe nan experiencia pa cu e di 3 agenda di ehecucion. Durante e dia a sigui para keto tambe na temanan mas elabora manera e asina yama “roadmaps” cu ta duna un vision integral y colectivo di tur tema hunto pero cu enfoke special den e reforsamento di e columna financiero pero tambe e reforsamento di e aparato gubernamental.
Señora Zaandam a enfatisa cu ta di suma importancia pa conecta e diferente temanan den e agenda di ehecucion y tin un bon planificacion pa loke ta e trabounan cu tin cu wordo haci y tambe pa tin un bon idea di kico ta e efecto colectivo di diferente tema den combinacion cu otro.
“Hopi discusionnan profundo cu a tuma luga pa cu esaki y por bisa cu tin un enfoke no solamente riba cumplimento cu ta e parti sumamente importante den e caso aki, pero tambe cumplimento den forma cu ta percura cu proyectonan lansa y ehecuta berdaderamente ta yega na e metanan defini. Ta mira tambe cu ta bay den transcurso di tempo den crea colaboracionnan mas estrecho cu ta enfoca riba contextonan local di e pais”, señora Zaandam a duna di conoce.


text:
Dia 17 di yüni a firma un akuerdo di kolaborashon entre Ministerio di Infrastruktura i Maneho di Awa, Entidat Públiko Boneiru i Kámara di Komèrsio Boneiru tokante e Punto di Informashon Medio Ambiente. E punto di informashon akí lo ta ubiká den e hal di Kámara di Komèrsio na Kaya Amsterdam 23. Akinan empresarionan por haña informashon tokante e regulashon nobo pa loke ta trata medio ambiente ku ta bai introdusí pa empresanan, esta e Dekreto di Establesimentu i Aktividat BES (Inrichtingen- en activiteitenbesluit BES - IAB BES).
E informashon na e punto di informashon lo ta disponibel den kuater idioma: papiamentu, hulandes, ingles i spañó riba dianan di trabou entre 8:00 or i 12:00 or di mainta. E informashon akí lo ta disponibel digitalmente tambe riba wèpsait di e Punto di Informashon Medio Ambiente: www.infomilcn.com.
For di 1 di sèptèmber e punto di informashon lo ta habrí durante e orario menshoná pa informashon na empresarionan i interesadonan.
Aspirashon di e gobièrnunan ta pa laga e regulashon drenta na vigor entrante 1 di yanüari 2023. Promé ku esaki lo konsultá e empresanan tokante kontenido di e regulashon.
Den e Dekreto di Establesimentu i Aktividat BES (IAB BES) ta bini regla di medio ambiente pa empresa. Ministerio di Infrastruktura i Maneho di Awa den estrecho koperashon ku Entidat Públiko Boneiru ta formulá e regulashon.
E dekreto ta regulá aktividat di empresa ku por tin un impakto riba medio ambiente. Por ehèmpel aktividatnan ku por kontaminá suela pa medio di trabou ku sierto supstansianan òf dùmpmentu di awa shushi ku no ta purifiká. Por ta trata tambe di aktividatnan ku por pone siguridat di e bisindario na peliger, manera almasenamentu di supstansianan peligroso den depósito òf empake. E reglanan di medio ambiente ta sòru pa limitá òf evitá kontaminashon di medio ambiente i nan ta sòru pa un ambiente di biba mas limpi i mas seif pa hende i bestia.
E Dekreto di Establesimentu i Aktividat BES (IAB BES) ta distinguí kuater kategoria di empresa: tipo 1, 2, 3 i 4.
Empresanan di tipo 1 tin tiki impakto riba medio ambiente (por ehèmpel ofisina òf barbero / pelukero). Tipo 2 tin mas impakto riba medio ambiente komo konsekuensia di nan aktividatnan (por ehèmpel garashi òf pòmp di gasolin). Pa e empresanan akí reglanan general ta na vigor. Empresanan di tipo 3 tin mas konsekuensia ainda pa medio ambiente (por ehèmpel un sitio di depositá shushi). Tipo 4 ta empresanan kompleho, manera terminal di petroli. Tantu e empresanan di tipo 3 komo esunnan di tipo 4 tin mester di un pèrmit di medio ambiente.
E partidonan ku ta kolaborá ku otro ta kontentu di por informá e empresarionan den un etapa tempran i nan ta boga pa por yuda e empresarionan na nos isla riba tereno di problemanan di medio ambiente
den kuadro di ‘Blue Destination’. Banda di esaki empresarionan durante un bishita na Kámara di Komèrsio por hasi uso di e oportunidat tambe pa hasi otro preguntanan ku nan tin tokante hasimentu di negoshi.


text:
Willemstad 10 di Mei 2022- Resientemente Institute for Professional Excellence (IPE) i Curaçao Hospitality and Tourism Association (CHATA) a inisiá e kurso speshal pa vigilantenan ku ke traha den industria di turismo i horeca. Minister enkargá ku Desaroyo Sosial, Labor i Bienestar, Señora Ruthmilda Larmonie-Cecilia a hiba palabranan di enkurashamentu na e kursistanan i asina a duna inisio na e kurso. Esaki ta e promé di un seri di kurso ku CHATA i IPE ta bai organisá pa asina forma vigilante i housekeeping den sektor di hospitalidat.
E formashonnan ofresé pa IPE i CHATA ta yena netamente e bashí ku ta eksistí pa fishi i profeshonnan di kual ta mustra ku lo tin mas mester di dje den futuro serkano. E durashon di e kurso lo ta di un luna i mei.
E rekupershon di nos turismo i desaroyonan pa trese mas opshon di estadia, ta trese ku’né un subida signifikante pa loke ta trata oportunidat di trabou pa komunidat di Kòrsou den diferente funshon den hospitalidat. Un di e funshonnan ku ta sumamente importante ta e funshon di vigilante ku tin konosementu di e importansha di turismo pa nos isla, i noshon di kon kardinal protekshon di e imáhen di nos pais ta, pa Kòrsou por mantené un sektor di turismo ku lo sigui krese i floresé. E funshon di Vigilante den e area di hospitalidat ta importante pa e bishitante por tin un estadia safe, pa demas empleadonan den sektor por laborá ku e trankilidat ku nan ta proteha, i e alokashon por keda ofresé un eksperensha positivo riba nos isla.
Por spera mas formashon ofresé pa IPE i CHATA durante di e próksimo periodo. IPE ta ofresé programanan di rekapasitashon i optimalisashon di konosementu riba tur nivel pa optimalisá abilidatnan spesífiko importante pa prepará e profeshonal pa e djòp di futuro. Pa mas informashon por manda un e-mail na info@ipe.cw.


text:
Kralendijk- E subida fuerte di kasonan nobo na Boneiru ta sigui. Djaluna a yega un rèkort di kasonan nobo na Boneiru.
Awe 8 di mart 2021 tin 113 kaso aktivo di Covid-19 na Boneiru. Un kaso aktivo ta bishitante di Boneiru. E otro kasonan aktivo ta trata habitante di Boneiru.
Di e 91 personanan ku a tèst ayera, 24 a resultá di ta positivo. Tres (3) hende a rekuperá di Covid-19. Tin 2 persona hospitalisá pa motibu di Covid-19.
Variante britániko
Ku e yegada di e asina yamá variante britániko por spera ku e virus lo plama mas fasil riba e isla. Estudionan ta mustra ku e variante en kestion ta entre 30 ku 70% mas kontagioso ku e variante original.
Lesa tambe:


text:
Kralendijk – Water- en Energiebedrijf Bonaire (WEB) kier a tuma tempu pa informa tur abitantenan di Boneiru di konstrukshon di e planta di awa nobo pa komunidat. A tèst, kùr i poné e instalashon di awa kompletamente den servisio. Na e momentunan aki e instalashon di awa nobo ta produsí mas o menos 50% di e totalidat di awa di bebe na Boneiru. Na fin di sèptèmber WEB lo bai produsí 100% di awa di bebe pa e isla di Boneiru.
Tambe nos ta kontentu pa anunsiá ku e kolaborashon ku nos fabrikante IDE Technologies, e líder mundial riba tereno di solushon pa tratamentu di awa, i tur nos kontratista i supkontratistanan ku á i tá hasi un bon trabou pa ku e proyekto aki. Apesar di tur e retonan trahando riba distansia durante e pandemia di COVID-19, e grupo aki a sigui traha huntu pa sòru pa progreso di nos instalashon di awa di bebe sin ku esaki a eksperensiá retraso.
Komo WEB nos a duna instrukshonnan kon pa traha seif teniendo kuenta ku tur medidanan di COVID-19, pa asina e konstrukshon por a sigui, asta den temporada di lockdown riba e isla. Traha huntu riba tereno di konstrukshon tin biaha tabata nifiká pa tene 1,5 meter di distansia for di otro.
E instalashon nobo lo por produsí 7200m3 di awa di bebe diario i ta modular. Esaki ta nifiká ku segun Boneiru ta krese, e planta tambe ta krese fásilmente ku e demanda kresiente, dor di pone mas unidat aserka si ta nesesario.
E instalashon nobo di awa di bebe ta uza ménos energia, ta duradero i sin supstansianan kímiko.
WEB tin bista pa medio ambiente i p’esei ta sòru pa no hasi uzo di niun supstansia kímiko den nos instalashon di awa di bebe , tampoko tin diferensia di temperatura den e awa ku ta bai bek laman i e temperatura di awa di laman . Di e manera aki nos ta protehá bida marítimo na nos kostanan.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
WILLEMSTAD.- Un dama di 21 aña ayera a haña un chèns di su bida, despues ku hues Carmelia a kombertí e demanda di fiskal pa e bai bèk prizòn, pa un kastigu kondishonal i tambe trabou pa komunidat. E damita ta keda akusá di a pòst un pakete ku tabata kontené 589 gram di koka pa Merka. E akusado ayera a presentá den sala di korte pa responsabilisá su mes pa su akto.
Segun e akusashon, dia 8 febrüari 2021 el a pòst un pakete ku tabatin artíkulonan di baby. E kachó di duana a reakshoná riba e pakete i na momento ku nan a habrié, duana a haña vários artíkulonan di baby. Den e pakete tabatin un maleta kòrá, ku tambe tabata kontené mas artíkulonan di baby. Na momento ku a listr’e mas mihó, e personal di duana a ripará ku e maleta su bòm tabata basta duru. Ora a bora e maleta, a sali un puiru blanku afó ku a resultá di ta koka.
E akusado a konta ku e dia ei e tabata sintá na kas, ora ku un amigu di dje ku tabata su eks, a bèl e for di afó pidié pa hasié un fabor. E amigu a bis’é ku e por a tuma un pakete serka un hende pa e pòst e pe. Segun e akusado, e mester a tuma e pakete serka un hòmber deskonosí pe riba Brionplein. Dor ku e ta konfia esun ku a pidié e fabor, e no a wòri chèk e pakete.
El a bisa di a haña mas o ménos 200 florin pa pòst e pakete. Hues a puntra e akusado, si e no ta haña straño ku un hende ta bèl e for di afó pidié hasi un fabor asin’ei.
E akusado a bisa ku el a hañ’é straño promé bèrdat, pero despues a bai di akuerdo pa hasi e fabor. Segun e akusado, e hende ku a trese pakete pe, no tabatin un sédula bálido, p’esei no por a pòst e pakete.
E akusado a bisa ku e ta gusta yuda hende, “asina mi ta i e estudio ku mi a kaba na skol, ta di yuda hende”. Hues a splika e akusado ku awendia no por konfia pa pòst pakete pa niun hende. Tur bia ta sali den korant hendenan ku ta pòst pakete ku a resultá ku tabatin droga aden. Fiskal a haña e akusashon kompletamente probá i a bisa ku tipo di aktonan aki i mirando e kantidat di droga ku e tabatin kastigu di prisòn mará na dje.
Mirando esaki fiskal ta yega na un demanda di 15 luna di kual 9 kondishonal.
Su abogado mr Marshall a bisa su defensa entre otro ku ta trata di un damita ehemplar ku a kaba di terminá su SBO ku éksito i ku bunita sifra riba su rapòrt. E ta esun ku ta yuda su tata i tin un trabou figo den horeca. El a pidi hues pa no mand’é prizòn bèk, pa motibu ku esaki por ta devastador pe i lo hiba atras.
Despues ku hues Carmelia a bai pensa el a bin bèk i bisa ku ta di akuerdo ku un kastigu di prizòn, mirando e akusashonnan di e akusado. Pero dor ku e akusado ta un “first offender” e ta tene kuenta ku el a kaba di haña su diploma, tin un trabou figo i ta yuda su famia. P’esei hues ke dun’é un chèns di oro ku e tin ku tene ku dos man i no bolbe hasi mes kos. Mirando esaki hues a konden’é na 12 luna kompletamente kondishonal i pa e sinti ku el a hasi robes, e kastigu máksimo di trabou ku 240 ora. Hues a atvertí e akusado ku otro bia no tin mas chèns pe. E akusado tabata awa na wowo ora el a tende ku hues a dun’é un chèns.


text:
Internacional: Dialuna a drenta e informe cu Orlando Jorge Mera cu ta yiu di e ex presidente Dominicano Jorge Blanco...Read more
Internacional: Ora tur hende a kere cu Elon Musk lo bay cumpra Twitter e asunto a bira. Elon dialuna a...Read more
Internacional: Un homber a dicidi yega y para su auto dilanti misa Cornestone na Ames Lowa y los bala riba...Read more
Internacional: 4 persona a perde nan bida y varios persona herida despues di un tiroteo den un edificio pega cu...Read more
Internacional: un siman despues cu e president Joe Biden a bisa cu pa prome biaha cu Merca lo defende Taiwan...Read more
Internacional: Un avion cu masomenos 22 pasahero a sali for di Pokhara Nepal cu un resultado no alentador, e piloto...Read more
Internacional: Lima, un temblor di magnitud 7.2 a sacudi Peru diahuebs parti mainta. No a registra ningun victima y daño....Read more
Internacional: 21 persona a fayece, 19 ta mucha y 2 ta docente den e tiroteo fatal diaranson na merca. Un...Read more
Internacional: despues cu a haci autopsia di e caso misterioso di morto cu a sosode na Sandals Resort na Bahamas,...Read more
Internacional: Diamars den oranan di atardi un tiroteo a tuma luga na un basisschool y un middelbare school. 18 mucha...Read more
Internacional: ta calcula algo mas cu 600 caso rond di mundo for di october 2021. Tin un pensamento cu kisas...Read more
Internacional: Despues cu a pone man riba un di e soldadnan di Rusia den e teritorio di Ucrania relaciona cu...Read more
Internacional: Bruela di macaco aki cu su origen ta di Africa, a infecta algun hende aki na Reino Uni. Na...Read more
Internacional: Investigacion di e avion Boeing 737-800 di e compania China Eastern Airlines cu a cay 14 di maart...Read more
Internacional: e motibo di esaki ta cu e aparato ta batayando e cantidad di stof di e planeta. Esaki a...Read more
Internacional: E alcade di Merica a informa cu e awacero torencial a laga basta daño atras entre Merida y Zulia....Read more
Internacional: Nato cu un aliansa nobo cu mas di 30 pais ta uni den loke ta e sistema militar cu...Read more
Internacional: Un noticia cu ta halando atencion ta e mucha homber di 18 aña cu a drenta e supermercado TOPS...Read more
Internacional: Awor e habitantenan di Texas por demanda Facebook, Twitter y Facebook pa presunto censura contenido despues di un caso...Read more
Internacional: Un avion di e compania Tiber Airlines vuelo TV9833 cu masomenos 122 persona tabata cla pa lanta su vuelo...Read more


text:
WILLEMSTAD- E kompania di konsùltent BearingPoint ta bisa di ta warda ku konfiansa e investigashon anunsiá dor di Minister di Finansa, Javier Sylvana (MFK) dor di Stichting Overheidsaccountantsbureau (SOAB) tokante e destaho públiko i implementashon di e sistema di Servisio di Impuesto di Kòrsou. Un investigashon asina ta aportá mas ainda na transparensia.
“Nos ta sumamente positivo ku e stap anunsiá den prensa. E investigashon ta trese e posibilidat pa sigui ku e diskushonnan basá riba echo i tambe koregí òf evita mal komprondementu tokante di esaki”, asina e kompania ta bisa den un relato di prensa djadumingu atardi.
Komo BearingPoint, nos ta konvensí di e kalidat di nos produkto- i servisionan, kual pa añanan kaba periodikamente ta pasa den ouditoria eksterno i terminá ku satisfakshon. Ta importante pa sa, ku e sistemanan ku nos a traha (Multi Tax Solution i Multi Collection Solution), ta konsistí di diferente parti, tantu pa heffing di impuesto (na Inspekshon di Impuesto) komo innen di impuesto (na Ontvanger di Kòrsou).
Partik chikí
E kompania ta aklará ku e funshonalidat di ADAF ku a keda menshoná den prensa, pa prosesá deklarashon di impuesto automatikamente, ta solamente un parti chikí di henter e sistema, kual tambe di e total di e invershon. “E parti di impuesto riba entrada (inkluso e funshonalidat di ADAF) a keda diseñá i trahá konforme e eksigensia di Servisio di Impuesto di Kòrsou, di tèst i aprobá dor di kliente i ta funshona eksaktamente manera a palabrá. E porsentahe di deklarashon ku ta bai outomatikamente, ta depende kompletamente riba konfigurashonnan di kontrol definí dor di Inspekshon di Impuesto i tambe e kalidat di informashon di Inspekshon di Impuesto. E dos kosnan aki ta kai for di e influensha di BearingPoint”, segun BearingPoint ta bisa.
Orguyoso
BearingPoint ta sigui bisa di ta hopi orguyoso di e kalidat di su profeshonalnan lokal i internashonal i e echo ku nan ta kontribuí na IT komo un sektor eksportadó generadó di divisas pa e isla. E sistema ta trahá prinsipalmente na Kòrsou, ta rekonosí internashonal i entretantu ta ser usa pa 13 servisionan di impuesto mundialmente ku satisfakshon. “Nos ta spera ku e uso lo oumente den e próksimo añanan na 20 serviosionan di impuesto, ku ta haña asistensia riba nos sistemanan for di nos “solution center” na Kòrsou”, asina e kompania di konsùltant a bisa.
Tambe BearingPoint ta primintí di lo kopera na un investigashon efikas i efisiente dor di SOAB. “Wardando riba tantu e anunsio ofisial i tambe e resultado final, nos lo no sigui komentá mas di esaki públikamente”, asina e relato di prensa ta konkluí.


text:
ORANJESTAD – Siman pasa Minister encarga cu Enseñansa y Deporte Endy Croes a duna un splicacion amplio di e situacion na EPB cu tin 33 hoben sin por cuminsa scol desde september. E siman aki e mandatario ta informa cu teniendo cuenta cu e importancia di e situacion, leerplicht y vision pa enseñansa, a logra yega na un solucion. A percura pa pone e fondonan necesario disponibel pa maestronan por surpasa e porcentahe di oranan extra. Asina ta permiti EPB pa por habri 2 klas mas pa e hobennan por cuminsa scol.
Contexto
Na EPB tin un grupo di hoben cu no por a cuminsa scol desde september. 21 di e hobennan aki ta cay bou di EPB Oranjestad y 12 ta cay bou di EPB San Nicolas (total 33). E motibo di esaki ta door cu tin un norma pa locual ta trata oranan extra (over uren) cu ta encera cu maestronan no por surpasa 4% na ora extra.
Despues di un conseho positivo di inspectie di onderwijs y tambe despues di a reuni cu EPB a Minister Croes a tuma e decision pa pone e fondonan necesario disponibel pa por surpasa e oranan extra cu ta stipula na 4%. Asina ta permiti EPB pa por habri e 2 klasnan necesario pa e 33 hobennan por cuminsa scol. EPB lo tuma contacto cu tur e almunonan y/of nan mayornan y stipula e fecha cu e 2 klasnan lo habri pa e alumnonan por bay scol.
Minister Croes ta conclui gradiciendo tur e departamentonan cu a yuda yega na e conseho corecto y alabes boluntad di tur e stakeholders, pa hacie posibel cu como Minister por resolve e reto aki.


text:
E amantenan di beyesa tin cu prepara pa e lansamento di MAC Cosmetics su proximo Disney Aladdin Collection, cu lo hiba bo na un mundo completamente nobo. E marca a anuncia su colaboracion magico cu lo ser lansa na mei, net na tempo pa e pelicula di accion cu lo ta den e cinemanan dia 24 di e luna.
“This wish-fulfilling collaboration highlights the self-determination and confidence of Princess Jasmine”, ta e descripcion di e linea di MAC, cu ta inclui un palette di eyeshadow, lipstick, bronzer, tur den e tononan di joya y metalico, igual cu e estilo di Jasmine. E palette ta contene nuebe tono, cu ta bay desde un color ros mate te na un magenta briyante y profundo, mientras cu e lipstick ta un fucsia briyante cu definitivamente ta combina hopi bon cu Princess Jasmine su signature turquoise outfit. Y aunke nan no por priminti cu e bronzer ta bin den su propio genio, e tin e lampi magico iconico graba den e parti superior … asina ta cu semper tin un posibilidad!


text:
Publiká riba 21 Febrüari 2020
Dia Internashonal di Idioma Materno su ophetivo ta pa promové pues diversidat lingwístiko i edukashon multilingual i pa desaroyá mas konsientisashon di tradishonnan kultural i lingwístiko basá riba entendimentu, toleransia i diálogo. E otro nominadonan pa e aña aki tabata Akademia Popular Errol Scoop pa su siklo di lès ku ta trata papiamentu ‘Papiamentu Patrimonio Nashonal, e lenga di resistensia’ i Crisèn Schorea ku su promé albùm ‘Morde mi Kome Mi’.
Den un enkuentro na Ministerio di Enseñansa, Siensia, Kultura i Deporte a duna mérito na e nominadonan i a anunsiá e ganadó. Minister di Enseñansa, Siensia, Kultura i Deporte Eugene Rhuggenaath ku ta alabes presidente di e komishon Nashonal di UNESCO Curaçao a anunsiá e ganadó i a entregá e premio na Gilbert “Gibi” Bacilio. E Premio tabata konsistí di un plakat i un suma monetario di Nafl. 2500,00.
Rònt mundu a selebrá e dia aki i na Ofisina Prinsipal di UNESCO tambe. Direktor General di UNESCO Audrey Azouley den su mensahe a bisa ku pa Dia Internashonal di Idioma Materno 2020, UNESCO a skohe e tema di “Idiomanan sin fronteras”. Esaki ta pa yama atenshon riba e forma kon idiomanan inkluyendo idiomanan materno ta kontribuí na diálogo interkultural i pas. Rònt mundu idiomanan ku ta traspasá fronteranan ta trese su papiadónan mas serka di otro, konvirtiendo fronteranan den brùgnan na lugá di bareranan.
Pa mas fotos di e aktividat klik aki: PREMIO UNESCO IDIOMA MATERNO.
21 febrüari 2020
—
Komunikashon


text:
ORANJESTAD: Prome cu aña a termina Minister Endy Croes a reuni cu funcionarionan di Universidad di Aruba presente na e ocasion tabata presidente di Colegio di Curator di UA, sr. Herry Koolman, vice-presidente sr. Angelo Brete, rector di Universidad di Aruba, dr. Viola Heutger y Business Director di e instituto sr. Patrick Arens. Durante e reunion, sr. Herry Koolman y dr. Viola Heutger a duna splicacion amplio ne madatario di proceso y proceduranan pa cu nombracion di docentenan di Universidad di Aruba y e rol cu Minister di Enseñansa tin den esaki.
Tambe a informa Minster Endy Croes cu e proceso pa institutionalisa un ‘Leerstoel’ pa rector di Universidad ta completa. Despues di aprobacion di e mandatario, pa prome biaha den historia di Universidad di Aruba, e rector ta carga e titulo di ‘Hoogleraar’. E ‘leerstoel’ ta encera cu Rector dr. Heutger lo inicia, coordina y lidera investigacionnan riba e tereno di idioma den enseñansa na Aruba y den region. Minister Endy Croes a indica cu investigacionnan riba tereno di idioma ta di interes, door cu tin varios punto di bista diferente riba tereno di maneho di idioma na Aruba y intencion di e mandatario ta pa delinea un maneho concrecto y efectivo. Pa por haci esaki Ministerio di Enseñansa mester di conseho y apoyo pa medio di resultadonan di investigacion cientifico.
Durante e reunion a elabora riba e ‘tweede-graads opleiding Wiskunde’ cu Universidad di Aruba a organisa na aña 2014 di cual 33 studiante a gradua te cu awor. Universidad di Aruba actualmente ta den combersacion cu IPA, University of Curaçao y dos otro unversidad Hulandes pa sondea posibel colaboracion y determina si por inicia un ‘Master-opleiding Wiskunde’ na Aruba. ‘Mi ta contento di tende cu tin interes for di Curaçao pa e programa aki’, e madatario a expresa.
Minister Endy Croes a sigui bisa cu e ta masha contento cu e interes di Universidad di Aruba pa tin encuentronan structural cu Ministerio di Enseñansa, pa asina intercambia opinion pero tambe pa por ricibi conseho di nos instituto nacional pa cu maneho di enseñansa na Aruba.


text:
“Cuanto vale el show”?
A bira kustumber di gabinete Pisas pa presentá henter un show riba Facebook i otro media, pa despues keda sin kumpli i tira falta riba otronan. Despues di a hunga ku emoshon di henter pueblo, awor ta turno na ámtenarnan i e falta ta wòrdu tirá riba sra Van Huffelen.
E realidat ta, ku ta Ministernan di e gabinete aki for di mart a show riba Facebook ku nan ta yegando na akuerdo pa eliminá 12.5%. Despues Minister di finansa a publiká ku sigur e ta paga 3% di vakantiegeld 2022, 6% na 2023 i ku ya e tin sèn kaba. “No hunga ku pas mental di e ámtenar” el a bisa!
Al final, despues di a pidi sosten di parlamento djabièrnè último, ta resultá “kuchi kuchi” ku ni esun, ni e otro. 12.5% a keda, no ta bai paga 3% vakantiegeld e aña aki, ni 6% otro aña i asta e lumpsum di ANG 1.750,- ta kologá na un hilu, paso e ta hasí “kon ku ta”. Esei ta e konklushon despues di a skucha Promé Minister Pisas ayera.
Al final, ta di antisipá ku ora keda sin kumpli, manera kustumber lo tira falta riba Gobernador òf Hulanda pa kulminá e “Show” i tapa falta di kapasidat.
Te ki dia nos lo sigui mira “Cuanto Vale el Show”?
insurance, gas, electricity, loans, mortgage, attorney, lawyer, donate, conference